Chuncung Khrihfa Kum 75 tlin Jubilee le a voi 15 nak CBC BM Meeting Zarhpi zingpumh Video – Lungtting\nChuncung Khrihfa Kum 75 tlin Jubilee le a voi 15 nak CBC BM Meeting Zarhpi zingpumh Video\nMarch 23, 2020 admin@lungtting.com BIAKNAK, CHIN, ENTERTAIMENT, HOME, NEWS, THEIHTLEI, Tuanbia, Video 0\nAtu lio zawtnak thawngchia ruang ah lungduh in cawlcangh ngam a si lo lio ah Chuncung khua Khrihfa an si Kum 75 tlinnak Diamond Jubilee le A voi 15 nak CBC BM meeting cu tlamtling te in an tuah khawh. Zarhpi zingpumh nak Video in rak i hrawm ve uh.\nCBC (Chin Baptist Convention, Falam) nih a voi 15 nak MB Meeting cu an rak i tinhning ahcun March 19-22, 2020 tiang an ti nain Atu lio zawtnak ṭihnung ruang ah le Lai Cozah duhpiak mi lam ruang ah a ni le pumh caan an remh.\nMarch 20-21, 2020 ni hna ah meeting tuah i hmailei kumkhat rian ṭuanding le kum 2 chung rianṭuan ciami zoh ṭinak caan hman ding an timi cu A si kho lo caah March 20 zaan pumh um lo in Meeting tuahnak in caan an hman.\nCun March 21 chung ah meeting an tuah. Meeting a kaidingmi hi a cheu Association ah mi an ṭhulh pah hna tiah theih a si. Cucaah Meeting a kaimi hi 59.5% tluk (Hnarcheu uak) an kai tiah theih a si.\nPipa in kong thar cu ceih a si tuk lo nain, Nai Mindat i tuah an i timhmi an tlolh mi kha tuah ṭhan te ding in bia an nunter tiah thawng thar deuh bantuk in an chah. A ni le a caan balte khiah a si rih lo tiah Meeting a kai ve mi pakhat nih a chim.\nKum caan saunawn Chuncung khuami nih an i timhlamh mi Khrihfa an si kum 75 tlinnak Jubilee zong tlamtling ngai in an tuah kho. An i tinhning tluk balte in khual an tlawm.\nJubilee Lungphun cu zinglei 9:30am ah an tuah. 10:30am ah Jubilee pumhnak an tuah. A tang ah Video pawl hlaremh, Solo tibantuk ka chiah hna i a tanglei bik ah pumhnak dihlak ka chiah hna. Rak i pum ve.\nA tang Video hi Chuncung Khrihfabu nih Jubilee hla an remhmi a si.\nA tang Video cu Leeng Esther Zing Hlei Sung nih Pathian thangṭhatnak hla a sakmi a si.\nA tang Video hi Rev. Tluang Ceu nih Chuncung Khrihfa an cannak tuanbia tawi a chim. Zeiruang ahdah khuadang hmundang, Khuakiang kap Khrihfa an cannak kum 100 leng an si pah cio cang lio ah Chuncung khua hi Khrihfa an rak cannak kum 75 lawng a si rih? Timi pawl tawi fiang a chimmi a si.\nA tang Video cu Hniarlawn mino nih Jubilee hla an remh piakmi hna a si.\nA tang Video cu Hakha Baptist Church Hlaremhbu nih Jubilee hla an sakmi a si.\nA tang Video cu Thawngṭha chimnak a si. Kawlholh in a chim i, thawngṭha chimtu cu Rev. Dr. Thang Cin Lian (GS, MBC) a si.\nPumhnak dihlak Video a tang ah ka chiah.\nA tang hmanthlak ruang ah an Mandat pawng hrawng ah plastic hlonh mi, hmunthur hmuh a har tuknak a si cu…\nChuncung Khrihfa Diamond Jubilee Hlaremh dawh (Video)\nPu Thawng Lian Hmung (Thawngpi) nih Paa a cinmi (Video)


Trump Ttanhtu Dirhmun Tiangin Ttihnung Si Cang – Chin World News Evening\nTrump Ttanhtu Dirhmun Tiangin Ttihnung Si Cang\nJanuary 19, 2021 January 19, 2021 Salai Van World News\nTrump ttanhtu ka si ti zong ttihnung a si cang hi: US thimnak kong Pu Biden le Pu Trump te pawl kong cu nolh tthan lengmang ding a si ko. Aruang cu hmailei kan nunnak ah lungfimnak a kan petu thuk deuh in khuaruah khawhnak a kan neihter tu fim a kan chimtu le ralring nak a kan petu a si lai. US president caah a cuhmi minung thimdan thiam ding ca zongah fim a kan chimtu a si lai.\nA bik in Trump bantuk lungput le ruahnak a neimi hna Pathian thimter ti lo ding in le hmanter ti lo ding in ralringnak a kan petu a si lai. Aruang cu kan biakmi kan Pathian cu sualnak kan tuahter bantuk a si pinah zei I kan rel lo bantuk zong a si fawn. Thimnak I a cuhmi an I tinhmi le an policy le an nuncan ziaza le an thiltuahmi fiang tein theihhngalh khawhnak le thleidan ziathiamnak a kan petu/a kan chimtu zong a si fawn lai. US politics zong thuk deuh le kaudeuh in a kan hngalh tertu a si fawn lai. US politics cu Khrihfa biaknak mit in zohdan zong a kan thiamter deuh fawn lai.\nMalaysia ram I a ummi ka hawipa nih a ka chimhmi cu, Tuluk kan boss pa nih rawl voikhat a kan dangh ahcun rawlman let 10 tluk in rian a kan ttuanter a ti. Trump nih US president a sinak dingah Khrihfami a kan dawtter le kan duhnak tlawmpal te a tuahtermi cu Malaysia Tuluk boss pa lungput le thiltuah bantuk he a khat/a lo. Trump zong cu a hrut thlu ve lo tikah vote a petu Vunrang evangelical Khrihfa pawl duhnak cu tlawmpal te cu a tuah ve ko lai. Nan a lungput, a tinhmi, a thiltuahmi le a ziaza vialte cu Khrihfa cawnpiaknak, Bible, le Bawi Jesuh thil tuahmi le cawnpiaknak he tamtuk a kalh/a tlak lo.\nMahlawng hlah US ramchung I minung tamdeuh ram tampi miphun tampi, le biaknak dang caah a policy, a thil tuahmi le a lungput cu ttihnung a si pinah rawhralnak, harnak, le hnahnawhnak tamtuk a chuahpi. US mipi lungnuam loin a kan tuah dih/a kan buaiter dih. Pu Trump hi US politics le democracy a fiang lo lawng si loin politics I a sullam zong a fiang lo tikhawh a si pinah politics I a rian le a tuah ding zong a fiang lo tikhawh a si. Sipuazi vawlei in a rami a si tikah US politics zong amah sipuazi ca hlawknak ah hmang a timh. US politics cu sipuazi mit le lungput in a zoh I a kalpi tikhawh asi.\nUS politics cu amah larnak, hlawknak, le nawlngeihnak nganternak caah hman a timh I US mipi cu a kut tangah chiah dih I a zultu men ah ser dih a kan timh/a kan duh. US president sinak in amah Donald Trump pennak (Trump Empire) dirh a tim. Sipuazi lei zongah mah phun cu tampi a tuah. Tahchunhnak ah Trump Tower ti bantuk kha US khuapi tampi ah a sak. A min kha larter I mi thinlung lak dih a duh/ukdih a duh. Hon Roosevelt Skerrit nih a timi cu, “Politics is not about power, it is about service.” A sullam cu politics kan timi cu nawlngeihnak a si lo,midang/rammi tthatnak ca rianttuan tuk a si deuh ti si.\nMah bantuk ruahnak hi kan Bible zongah kan hmuh. Bawi Zisuh nih a timi cu, “Zeicahtiah Mi Fapa hmanh hi, rian ṭuanpiakmi si awkah ka rat ṭung lo, midang rian ṭuanpiaktu si awk le mi tampi tlanhnak ding ca i ka nunnak pek awkah pei ka rat cu,’ tiah a ti hna” (Marka 10:45). Trump cu US rammi ca tthatnak tuah le rianttuan cu chim lo a sal bantuk ah tuahdih a kan timh. A nawlngeihnak hman riangmang in a uk in uk dih a kan timh. Mah nih a sawhmi cu US democracy kha hrawh I dictatorship (uknak chiahru) in US ram cu hruai le uk a timh. Atu cu Trump ruangah US rammi cu thinphang le thlalau in kan um dih cang hna.\nBible nih leisau tuk lo ding a kan cawnpiak. Kan lei I sum khawh ding a kan cawnpiak. (Jeim 3:6), “Lei cu mei bantuk a si. Thil ṭhalo aa hlumnak kha a si i kan pum chungah hin a dihlak khan ṭhat lonak cu a vahter. Kan nunnak hi a dihlak in mei in a khangh i cu mei cu hell in a thomi mei a si.” (Phungthlukbia 18:21), “Lei nih hin thah khawhnak le nunh khawhnak ṭhawnnak a ngei, cucaah na bia chimmi theitlai cu na co a herh lai.” Trump ttanhtu pawl nan lei a sau tuk i, Biden a ttuan tikah ISIS pawl US ram chungah an rak lut lai nan timi cu a rauh hlanah nan Pu Trump le a minung pawl cungah a tlung dih cang ko hi.\nHolh le biachim le cattial I sum deuh cang uh. Ka nolh tthan rih lai, atu hi Trump ttanhtu ka si ti zong ttih a nung ngai cang ti si hi. Mithiam pawl (experts) chimnak ah, Capitol innpi luhhnawhnak hi a hramthok lawng a si rih an ti. Hi hnulei ah US ram chungah zei bantuk buainak dah a chuakte lai le a tlung lai zong kan thei kho lo/kan chim kho lo. Kan za tein thla tuk kan cam cio a hau ko lai hi. Trump ttanhtu pawl nih nan chim tawn lengmang mi pakhat cu Trump nih a president lahkhah a la lo/US cozah a hlut nan ti lengmang.\nTrump lahkhah hi US cozah nih a herh lo I US cozah caah zeihmanh santlaihnak zong a nei lo. US cozah caah Trump lahkhah te hna u piakhat tluk hmanh a si lo. US cozah cu vawlei cungah a rumbik le a tthawngbik a si. Trump nih a president hlawhman a lak lomi cu zeihe dah a lawh ti ahcun dollar ting 10 a neimi pa cu dollar piakhat va pek he a lo/a khat. Dollar ting 10 a neimi pa caah dollar piakhat cu zeihmanh a si lo/a duh fawn lai lo/santlaihnak zong a nei lo/chim tlak lo a si. Biden le Harris biakam thlacamnak ni 20 ah daihnak um hram ko seh! Cattialtu: Saya Van Tum\nAtu U.S Dirhmun Cu Thinphan Dailo Taktak Si


Avoi 2nak HUSO Nih CCU Ah Education Awareness Camp An Tuah – THE CHINLAND POST\nAvoi 2nak HUSO Nih CCU Ah Education Awareness Camp An Tuah\nSalai CungCung|2019 May 27| A voi 2nak HUSO (Hakha University Student Organization) nih ngakchia taang 5 in taang 7 tiang cu May 13 in 17 tiang Hakha CCU ah Education Awareness Camp an tuahpiak hna tiah kan theih.\n“Tu hi avoi 2nak kan tuah a si. Siangngakchia minung 94 an kai kho. A bik in kan tuah mi cu cozah sianginn ah an cawn tuk lo mi le an tuah tuk lo mi kha kan cawnpiak hna. Sport zong kan tuahpi hna i group 4 in kan then hna i zaanfatin talent show le mah le group cio ah title pakhat pek in zuamternak le chun ah pumpululh chuihnak zong kan tuahpi hna. A voi 1nak cu CCU ah kan tuah i a kai kho mi hi minung 120 hrawng an si” tiah HUSO President Salai Ca Kam nih The Chinland Post ah a chim.\nHi Education Awareness Camp an tuahnak ah hin an mah siangngakchia chung an u le a dih cang mi telh in cabawm an i pe hna cio hna i cu chung in an tuahmi a si. Cun nu le pa zong nih facang le adang dang tein camp ah a hlu mi an um pah. Hi Education Awareness Camp cu kum fatin pehzulh in tuah an timh tiah kan theih.\n“Aa bik in Education Awareness kan tuah hnawh channak a ruang cu, pakhatnak ah kan Laimi tuanbia le kan ca hi cozah sianginn ah cawn mi a tlawm deuh caah kan tuahmi a si. Pahnihnak ah kan Laimi mino le ngakchia hna nuncan ziaza lei thancho khawhnak caah tiin tuah mi a si. Pathumnak ah lentecelhnak lei le ringawn lei hi a si. Palinak ah Zuk thai (muitawn), a panganak ah Hakha ngakchia zapi hmunkhat te tonpumhnak ngeih khawh in mah le mah i theih hngalh khawh ding le i hawikomhnak chuak kho seh ti kan duh caah kan tuah mi an si” tiah Salai Ca Kam nih a chim chap.\nCawnpiaktu hna cu; pawngkam zohkhenhnak ah Pastor Ni Cung Thang, Nun can ziaza ah Pastor Chan Hnin Thang, ngamdamnak ah Dr. Cung pi, Pupa tuanbia ah siangngakchia chung in Salai Biak Peng Thang le Biak Lian Thang, Ringawn lei ah Saya Za Uk Bawi, zukthai Salai Nan Yan an si tiah kan theih.\nHi cawnpiaknak ah an chimh mi hna cu; Basic Grammar (Miraangca), Laica, lai nunphung , lai tuanbia, ngandamnak theihtlei, art(zuk thai le ringawn, Bible theihtlei, Majar indtroduce, zaangleknak, zaan can ah drammar, in siseh muicawl zohnak lei in ssieh talent show in siseh adang dang cawlcanghnak an tuahpi hna tiah kan theih.\nPrevious HBA Mino Nih June 1 Ah Hakha Khuapi An Thianhhlimh Lai\nNext Hlasak Thiam Paling Strove He Tonbiaruahnak


Breaking News; CDF-Mindat le SAC Ralhrang Kahdohnak ah CDF Minung 2 Hliampu – Chintanbo\nCDF-Mindat le SAC Ralhrang Kahdohnak ah CDF Minung 2 Hliampu\nNizaan (August 13) ah a cangmi Matupi-Mindat karlak kahdohnak ah CDF-Mindat in minung 2 hliamhma an pu, tiah thawng kan theih. August 13 zaanlei ah Matupi-Mindat karlak meng 13 ah SAC ralhrang pawl an rak phak caah kahdohnak a chuak tthan.\n“Meng 13 zawn ah i kahnak a chuak. Anmah SAC ralkap pawl hmai ah an rak nor chin lengmang caah kan i kap. Kanmah lei in minung 2 hliamhma an pu nain an hliamhma a fak lo,” tiah CDF-Mindat chungtel pakhat nih a chim. CDF-Mindat le SAC karlak ceihmainak a tlamtling lo hnu, July 16 thawk in kahdohnak a rak chuak tthan.\nJuly 30 kahdohnak ah SAC ralbawi Lt. Col. Zaw Zaw Soe a thi i, cu caan thawk cun Mindat lei ah ralkap thazaang tam chinchin in an chap. Nihin (August 14) zong ah SAC nih hmun hnih in ralkap thazaang an chap tthan.”Bu hnih in nihin ah ralkap thazaang an chap tthan i, bu khat hi Matupi-Mindat karlak meng 14 ah an phan.\nA dang bu khat hi Pinglawng khua ah an um. Ral lei cawlcanghnak an thawk ahcun kahdohnak a chuak tthan ko lai,” tiah a cunglei CDF chungtel nih a chim. Credit: The Chin Journal


Ramkhel ah Mipi Kan I Teltum Deuh A Herh – THE CHINLAND POST\nRamkhel ah Mipi Kan I Teltum Deuh A Herh\nSalai Ram Hlei Thang/TCP\nSalai Ram Hlei Thang| ED of Chinbridge Institute| 2019 December 20| Demoracy timi cu kan theih bantukin, mipi-uknak a si. Mipi nih ukmi uknak phung tiah phundang cun kan ti hnga. Mipi nih uknak kan tlaih khawh taktak nakding ahcun mipi hrimhrim kan i teltum deuh a hau.\nChin Pyine Hluttaw MP pakhat nih, “mipi teltum hau lo, kanmah pei kan um ko cu” tiah a ti. Asinain, kan thimmi ai-awhtu lawng kan rinh hna i kanmah kan i tel ti lo ahcun kan thimmi ai-awhtu hna nih kan mah duh ning siloin anmah duhning in an uknak kalpi ahcun mipi caah ttih a nung kho.\nLaimi chung ah mitampi nih ai-awhtu le cozah rian sang tlai pawl hi bawi hmuh in hmuh a um rih ti cu a ngiathlaimi caah el awk tha lo a si. Cu bantuk mibu lak mipi teltumnak hi a biapi tukmi pakhat a si. Chinbridge nih dothlatnak a tuahmi zoh tik ah thimfung thlaknak dah ti lo cu ramkhel ah mipi teltumnak a niam tuk ti hmuh khawh a si. Chimram milu zatuak pa 4 (4%) lawng nih ramkhel kong capar tibantuk an tial i 14% lawng nih thimfung lemsoinak an bawmh.\nAtu lio IT chan ah zatuk paruk (6%) lawng nih Facebook tibantuk social media i ramkhel kong ceihhmainak ah an i tel. Cunak in a zual deuhmi cu zatuak hleithum (13%) lawng nih ramkhel kong aa telmi caa pawl an share siloah comment an tuah. Cu lak hmanh ahcun comment ah pumpak in i laknak a tam hoi.\nHi nih a langhtermi cu mipi nih kan ai-awhtu ding in tuanvo kan pekmi hna hi kan thlahthlam tuk hna tinak a si. Kan ramkhel thancho deuh seh ti kan duh i mipi duhning in uknak kal seh ti kan duh ahcun mipi kan i teltum deuh a herh. Kan duhmi policy kan serter hna siloah an sernak ding ah namchih a herh i kan duh lomi policy an ser lo nakding ah kan duh lonak fak piin kan theihter hna a biapi ngaingai. Cuti tuah bu in mipi duhnak a zul lommi hruaitu cu hnon thluahmah hna ding zong a biapi. Cuticun, mipi duhnak a zul i mipi duhning in rian a tuanmi mipi-uknak taktak cu kan ser khawh lai. Cucu, democracy ram i rami hna nih kan ngeihmi kan tuanvo a si.\nMipi nih kan tuanvo kan tlolh sual ahcun mipi-uknak duhsah duhsah in a tlau lai i hraamhraam uknak leiah duhsah duhsah in aa mer thluahmah ve lai. Lord Action nih, “nawlngeihnak nih mi a hrawh, i, nawlngeihnak tling nih tling khikhat tein a hrawh” a ti. Cucaah, mipi nih nawlngeihnak kan pekmi hna hi kan zohkhenh lo ahcun, a hnu ahcun mipi cawlcangh khawh lonak hraamhraam uknak tang ah kan zalonnak cu rialchih le kharkhumh a si tik ahcun i hlihphua a har tuk cang lai. Kan zalonnak zokhenh le cawnghramh ding ah mipi nih tuanvo kan ngei: kan i teltum deuh a herh.\nPrevious Zeiruangah Chin Ramkulh Ah Eihmuarnak A Tam?


Joe Biden Cu A Pawng Ummi Hna Siarem Lo Ngai In A Tuah Hna – The Cherry Par\nPresident Joe Biden cu white house i Covid-19 dohnak caah a timhtuahnak a chim i President Executive Order zeimawzet zong a chuah chih. Bia a chim lio ah a khuh lengmang caah thlawnglatu hna le a pawng ummi hna siarem lo ngai in a tuah hna. Mask tal a hruk ding si an ti. A thli tein Covid-19 a ngei ziar hnga maw ti tiang in a ruatmi an um.\nTuchun Executive Oder a chuahmi chung in a chimmi ah, vanlawng in siseh, bus in siseh, tlanglawng in siseh khual a tlawngmi paoh nih mask nan i hruk lai” a ti. Ramdang in US a rak lutmi hna zong nih Covid-19 zawtnak nan ngeih lonak le nan thiannak test nan i tuahmi result nan i ken lai, US nan phak in quarantine zong luh a si lai, asinain ni zeizet quarantine luh a si lai timi cu a chim chih lo.\nRelchap, Tuchun cu US President Donald Trump White House in a chuah le President thim tharmi, Joe Biden Inauguration a dongh tiang ka zoh. Khua a phunphun a ka ruahter. Democracy ahcun ruahnak ikhah dih phung a si lo caah kan i khah lonak tete itheihthiam le iruahthiam a herh zia tampi a kan cawnpiak. Kan duhmi President a chuah caan a um lai i, kan duh lomi President a chuah caan zong a um ve lai. Zei paoh hi an chia dih lo i, zei poah hi an tha dih fawn lo. Minung a simi paoh a tlingmi kan um lo. Asinain kan chiatnak le kan thatnak tu a dan bia a si. Zei paoh hi Pathian nih a pekmi caan chungah a nung dihmi kan si. Hmailei US rampi zei lam a panh lai kan hngal kho lo, A hngaltu cu Pathian lawnglawng a si. Chiat lei kan panh ah siseh, that lei kan panh ah siseh Pathian timhtuahmi a si tiah lungsak khawh izuam cio hna usih.\nTuchun ka lungah a caam bikmi cu President Donald Trump nih White House in a chuah lai teah, ca pakhat a tial (note) i President thar Joe Biden cabuai cungah a chiah ta ti a si. Mah cate cu zei ko dah a tial hnga tiah theih ka duh ngaingai. Joe Biden nih a chimnak ahcun ” dawtnak, velngeihnak le zawnruahnak a telmi ca” a si tiah a chim. Reporter nih zeidah si? tiah an hal i, amah ka chonh hmasa lo ahcun ka chim rih lai lo” a sin ah lunglawmhnak chim ding ka ngei” tiah a leh hna.\nWhite House Press Secretary thar Jen Psaki nih tuzan lei ah a voikhatnak Press conference a tuah i, a chimmi zongah zei bantuk ca dah a si tiah reporter nih an hal than i, Jen Psaki nih,” It was both generous and gracious” tiah a chim thiamthiam. Keimah lawng si lon midang zong nih mah cate cu theih le hngalh an rak duh ciomi a si. President sinak biakamnak a tuah dih hnu ah nizan i ka tialmi phun 17 kha President Executive order hmangh in a chuah colh. President Donald Trump policy phun 17 cu a khupthal a leh dih manh. President thar Joe Biden nih a chimmi cu,” US mipi dihlak caah President ka si lai” tiah a chim bantuk in kan dihlak caah a tha bik in President a tuan khawhnak dingah thlacamnak in bawmh cio hna usih. Credit: Salai Lairamthang\n← Midang ruah piak zia a thiam lomi le hngalh piak zia a thiam lomi hi vawleicung ah mi vanchia bik an si Dr. Ephictetus (Greek Philosopher)\nTrump Hmahmuah Mi Tuluk Cu Biden Nih Avoikhatnak A Hun Khawn Chap →


Uar Um Kho Taktak : Chin Pa Pakhat Nih Palik In Ai Dinh Nak A Ruang A Chim Tha Kho Tuk (+Video) – Onlinenungak\nUar Um Kho Taktak : Chin Pa Pakhat Nih Palik In Ai Dinh Nak A Ruang A Chim Tha Kho Tuk (+Video)\nUpat tlak, Lai pasal ttha bak a si. A fawi hrim hrim mi a si lo, chungkhar zohkhenh nak in a tuan ve mi rian chuah tak hi. “Palik rianttuan hi keimah nih ka rak duh mi te a si i, 2012 in ka rak tuan cang, Ka tuan chung ah miphun le ram caah tiin ding tein tuan kai zuam ve i ka tuah khawh ve, a sinain tu ahcun Ralkap tang ah ka tuan duh lo ruang ah palik rian zong ka kal tak cang lai” tiah a chim.\nVideo a tanglei ah kan van thil chih.\nSalai Pa Thawng nih lawmhnak bia le hnemhnak bia a ttial chih. Ka Nau, kum 7 renglo Palek rian ah felfai tein na si khawh tawkte in rian na tuannak cungah upatnak kan pek. Kan Kawlram uknak tha lo ruangah na nupi le fa cawmnak ah na hmanmi na palek rian kaltak in Ralkap uknak that lo tangah riantuan duhlo in mipi leiah ttang dingin CDM luh ding naa thimmi cungah kan upat. Zei hen na sual khi bang zan ih hmanh merem lo le rawl ei chungpil kho loin kumkhat tluk a si na fapa le na nupi tiin fingreicat arkhuang hlan in nan ruun inn le chungkhar kaltak in hmuhlo tluangdang nan kal ni cu na chungkhar kan celh hrim lo. Nain tu naa thimmi lam CDM hi har ko hmanhsehlaw teinak ngeitu Pathian nih a kan umpi lai i teinak thantar kan zar caan a phan zau te ko lai ka nau.\nKum khat tluk a si i na fapa Ceupi cu zeihmanh theih rih Hlah hmanhsehlaw a hung upat tikah mah tuanbia naa thimmi CDM kong na chimh te tikah upatnak an pek ve te lai zong ka zumh. Zu le va hmanh rawl loin a chiahlotu hna kan biak Pathian nan caah a tha bik in khua a khan te ko lai. Har ko hmanhsehlaw tuanbia tha lam hman nan thimmi cungah upatnak kan pek hna i nan caah thlaza kan in campiak peng ko. Thennak cu ton thannak an ti bangin kan ram a that te tikah ton thannak um zau ko lai zong kan i ruahchanh. Salai Pathawng


US Rammi Caah Thawngtha Taktak: Tunai Teah President Trump Nih A Min A Thut Taktak Ko Cang\nUS congress palai pawl cu zahan kha zantim tiang meting tuah dawh an si. Coronavirus relief bill $900 billion lawng si loin cozah budget thar zong tuzan ah thlak piak hrimhrim an hau. Cozah budget tuzan i an thlak khawh lo ahcun tuzan zan suimilam 11:59:59 ahcun Government shutdown timi, Federal cozah zung vialte khar dih a si lai.\nZahan zantim ah Congress nih cozah budget ni hnih ca an thlak hnu ah President Donald Trump nih min a thut i government shutdown timi federal cozah zung kharnak in luat a si.\nZarhpi ni sunday ca tiang lawng budget an pek chung caah tuchun le thaizing ah ngol loin meting an ngei rih lai. An meting ah coronavirus bawmhnak $900 billion le cozah budget aa tel chih.


CAKEI RUNG LIAN CEU AA HROCER CANG, NAN NGAMH BAK AHCUN – The Chinlung Post\nNihin tiangah cun Laipa nih laipaih ah tei khawh bak a si lo mi pawpi bantuk Rung Lian Ceu nih Laipa paihtthawng ati ve mi hna pawl a zuamcawh cang hna. Nan ka tei bak a si ah cun $5000 cu CDF caah ka hlut bak hna lai, a sinain kan tei ve hna a si ah cun $5000 cu nan liam ve lai a ti cang hna.\nLai patthawng Rung Lian Ceu nih a rak tial ning tein “Paih a ka duh mi nan um maw? Nan ka tei cun $5000 CDF sin ah donation ka tuah lai. Kan tei ve hna si cun $5000 Donation nan tuah ve lai. Mah nan ngamh lo cun dai tein khan rak um law Ka min rak chim tuk rih hlah uh, powerlifting ka tuah lio asi”.\nThawngpang dang: Aung San Suu Kyi zawtnak angei maw ngeilo timi an langhter. Nizan le tuchun hi Aung San Suu Kyi cu biaceihzung ah a chuak dingmi asi. Asinain August thla thok lei ah an thawn asi. Hi kongah Aung San Suu Kyi cu a ngandamnak a that lo ruangah siseh zawtnak covid angeih ruang ah a si lai tiah thawngpang a leng.. Hi konghe pehtlaiin Aung San Suu Kyi a sihni nih atanglei bangin a chim.\nAsihni nih a chimmi cu thil a rak cahmi ah hin Tiksik an-hnah phun lawng a rak cah. Si le ai lei kongah a cah mi a um lo tiah a chim. August nikhat tiang dawr le zung pawl khar asi lai caah August nihnih le nithum ah biacaihzung chuah ni cu thawn asi tiah Aung San Suu Kyi a sihni Daw Min Soe nih BBC thawngzamh nak ah a chim. Tuzing ah biaceih zong phone kan chawn hna.\nCu ahcun thawngpang kan rak in thanhte hna lai tiah aa kan chimh i, Suimilam pahra hrawng ah biaceihzung chuah ni caan cu thawn asi tiah aa kan chimh tiin a chim chih. Aung San Suu Kyi covid zawtnak angei timi kongah bbc thawngzamhnak nih biahalnak an tuah i, Aung San Suu Kyi nih hitihin aleh hna. Angandamnak a tthalo timi kongah Police officer kan hal hna i, covid angeimi an um lo tiah aa kan ti.\nZawtnak angei timi hi a si lai lo. Nizan tiangah a thil cahmi kan kuat zongah ei le din le thildang aharhmi lawng asi i, Sii ai lei cu angeih rih caah a cahchap lo. Curuangah a ngandamnak cu a tha ko ti khawh asi. Asinain kan hal chin hna i, biadik taktak cu chim khawh asi lo tiah lehnak atuah. Aung San Suu Kyi cu atu ahhin case panga in bia an ceih cuahmah lio asi.\nREV.DR C DUH KAM & PI ZA CI HNA NIH BAWMHNAK AN PEK HNA


Pum tlamtling lomi a fale pahnih cawmnak ruahah ni fatin nazi 1 lamkal ah kutdok rian a ttuanmi putar pa – Mizo World News\nPum tlamtling lomi a fale pahnih cawmnak ruahah ni fatin nazi 1 lamkal ah kutdok rian a ttuanmi putar pa\nHringtu pa le nih chungchuak fale dawtnak hi zeitlukin dah a lianngan. Fale nih zeitik hmanhah cham khawh asi ti loh. A tu tan pafa rual hna hi zohah ngaihchia taktak khi an si. A liamcia caan zeimawzat ahkhan hringtu an nu nih a thih taak hna i an pafa rual pathum lawngin an hmei.\nHringtu an pa hi Arungting ti asi i, Southern India ah khuasa mi an si. A fale pahnih hi hawi lo lomi, pum tlamtling lomi veve an si. Hringtu pa an hi le a tar cang tikah mi kut tang kuli ttuan i khoika hmanhah hlawhnak a hmu tilo. Cu tikah an umnak khua in nazi pakhat lamkal ah kutdok tuan dingin a kal tawn. Nazi cheu chung a kalnak le bang hi cu tlangsang cungah asi, cu ti cun ni fatin a um kal tawn.\nMi tlawmngai mi hna nih phaisa an rak pekmi te cun zingzan an ei dingmi cu a cawk. Van that ah Frances Beana nih a hmuh tikah a umnak Inn tiang a va zulh i an sining cu Social media ah a tlangzarh. Cu tikah mitampi nih bawmhnak an pek hna i nazi pakhat lamkal i kut a dawh tawnnak khua Market pawngah Inn an sak piak hna i a herhning in bomh le chanh dingin an zohkhenh hna. A tu cu midang cio bantuk tein chungkhar nuam ngai asi cang.\nBe the first to comment on "Pum tlamtling lomi a fale pahnih cawmnak ruahah ni fatin nazi 1 lamkal ah kutdok rian a ttuanmi putar pa"


A tu lio kawl Party nih an ttih bikmi cu, tlangcung miphun party pawl an tthawng lai i,kan nawl ngeih nak (Power)a dih sual lai ti hi an a si. – Hakha Cherry\nCucaah Muthai in Tlangcungmi heh an kan leem,Hngakchia kan si ahcun cu muthai cu kan cohlan lai.Upa lungfim nih cohlan phung asi lo. CBCUSA Kan pa Dr. Thla Awr nihcun,Chinram khi kawl nih development hmangin a kan dolhnak hnga lo kan dir kamh a herh a ti.\nDr. LHS nihcun,kawl nih zei hmanh kan pe hlah uh, mahle mah uk khawhnak (Covo)kan pe uhlaw kawl Kan in lonh dih hna lai a ti.Tlangcung Vakok nihcun,Tlangcungmi hriamtlai le party nih Kawl Party he dothlen nak cabuai cung ah ral a doh cuahmah lio ah Kawl party lei tang in va aukhuan len cu (phohpian) cheater ansi ati.\nDr.Hre Mang nihcun, Development le budget Tangka duh ruang men men ah Central cozah ah kan vote ahcun Nu nih phaisa duh ah a taw ai zuar bantuk menmen asi ati.\nDevelopment nih an kan phenh I kan mit nih a hmuh khawh lo ca tu ah khin kawl kan i bochan khi a si. Kan pa le mifim nih cun kawl an i bochan lo. Kawlrim kan namtuk cang caah kawl nih a kan uk/nehsawh hi nan duh peng ko maw?\nKawl tang na kun chung paoh kha cu kawl nih an upat bal lai lo ti hi theihfian can acu cang!Kawl nih an mah tluk level in an kan hmuh/upat khawh venak lam tu hi kawl ve cang uhsih. Duh thimnak nawl kan kut a phan cang. Kawl party maw na ttanh lai, na phun hawi party nangmah nawl si ko.Credit-Tlangcung Vakok


VUN ZOH TUAH UH, MINDAT PASALTHA HNA UAR AN UMTUK CANG HIH – The Chinlung Post\nVUN ZOH TUAH UH, MINDAT PASALTHA HNA UAR AN UMTUK CANG HIH\nMindat Kahdohnak Caan Karlak An Ngol. Myanmar SAC ralkap South Western Command i Deputy Commander nih CDF-Mindat he kah ngol ding in Mindat khua nupa a pehtlaih hna i kaphnih ceihmainak zong an ngei. CDF-Mindat nih thil phun 3 an hal: Pakhatnak Ah .Rallokap thazaang an chap mi vialte kirter tthan dih ding.\nPahnihnak. Tlaihmi vialte thlah dih ding. Pathumnak.Khuachung ah um hmun a khuarmi rallokap vialte kirter dih ding timi hna hi an si. Mindat khuachung ah rallokap (274) ah luhnak nawl pek ding in Deputy Commander nih a hal hna nain cucu CDF nih an cohlan lo. A tu lio ah rallokap lei in kah an ngol i a rauhhlan ah theihternak tuah a si than lai. I kahnak an ngol karlak a si i, SAC ralkap lei nih thawngthanhnak kan in tuah tthan hna lai, tiah CDF-Mindat cu an ti hna.\nLungrethei ngaingai si ko cang. Ralhrang kawlralkap tuahsernak cu lungrawk taktak si cang. Mindat khualuhnak khua pawl hna cu ralhrang kawlralkap hna nih khua khat hnu khuakhat in an khangh hna tiah thanhnak an tuah. Tuchun April ni 27 ah ralhrang kawlralkap le mindat khuami hna cu zingka suimilam pakua le cheu hrawngin tukdoh kahnak an tuah tthan. Mindat panh in a rak rami ralhrang kawlralkap hna cu Motor in an rak ra hna i, Thinchaung ah mipi lei nih an bawh hna i, kap hnih karlak ah caan sau ngai i kahnak le i dohnak a chuak.\nCulawng siloin Mindat khua luhnak khua pawl hna cu khuakhat hnu khua khat ralhrang kawlralkap hna nih an khangh rih.Tuchun i tukdohnak ah ralhrang kawlralkap hna nih hriamnam nganngan in an kah hna caah Mindat mino pawl hna cu hnu an soh hna tiah nawlngeitu pakhat nih a chim. Ralhrang kawlralkap hna cu Mindat khuachung ah an lut i, um hmun zong an khuar. Culawng siloin khuachung ah a ummi pa pawl zong tleih dingin an kawl rih hna.Ralhrang kawlralkap dang hna cu mindat lei panh in an phan tthan lai ti a si.\nThe Chin Journal zong nih hitihin a langhter. Mindat Khua Lak ding in Myanmar SAC Ralkap nih Thazaang Tampi in an Rak Doh.Mindat khua lak ding in Myanmar SAC ralkap nih nihin zinglei ah Kalay, Gangaw le Pakukku lei in ralkap thazaang tampi an chap, tiah thawng kan theih. Mindat he meng 12 a hlatnak hmun ah a ummi Htinchawng khuate ah mipi le SAC ralkap karlak ah kahdohnak a fak ngaingai.\nSAC ralkap nih bomb hmang in khuachung inn pawl an kah caah inn cheukhat zong an kaang. Nihin zinglei sml. 9:00 hrawng in kahdohnak a chuah tthan hi a si i, atu ahcun SAC ralkap pawl hi Mindat khualuh lai hrawng ah an phan i Mindat khuami tampi zong ramlak lei ah an zaam hna. Mindat khuapi chung ah SAC ralkap nih fek tein hmunkhuar khawh ding in thazaang tampi he an doh bang in Chinland Defense Force (Mindat) zong nih Lai meithal pawl he an doh cuahmah ve hna. Atu tiang ah cun i kahdohnak ah kap hnih hliam a pumi le a thimi an um le um lo fiang in theih a si rih lo. Credit: CT & TCJ\nTHAWNGTHAR : MINDAT CDF LE SAC AN I KAP TTHAN HOI CANG.


BAWIPA THAWNG LAWNGTE ASI: DEAR DAWTU CHINMI DIHLAK – The Chinlung Post\nBAWIPA THAWNG LAWNGTE ASI: DEAR DAWTU CHINMI DIHLAK\nBawipa Thawng Lawngte Asi. Dear dawtu Chinmi dihlak, Hmasa bikah tthachin pakhat hnu pakhat a kan reltertu Bawipa sinah lawmhbia ka chim. Bawipa thawng longte an si dih. Tutan thimnak ah teinak hmuh khawh dingah Me aa kan petu dawtu dihlak cungah keimah pumpak in kaa lawmhnak langhter hmasa ka duh.\nBawipa le dawtu mipi nan thawng longte asi. Bawipa nih thluachuah inpe ko hna seh. Tutan Chinram le Chinmi aiawhtu ding thimnak ah teinak a kan hmuh piaktu Kapu Pa Siang Pa, Pu Ngun Vung le Ka u Sui, Pi Ni Sui Lian hikaa hmunin nan sinah lawmhnak capar ka rak langhter. Chin Khua lakah san a tlai lobik le Khua fabik min a tthattertu le a cawisangtu nan si.\nBawipa nih Chimram le Chinmi nan aiawh nakah a lamkip in Thlua inchuah hna sehlaw a kutcak in lam inhruai zungzal ko hna seh. Chinram le Chinmi nan aiawh nakah Moses bang Bawipa aa sawm zungzal mi si i zuam uhlaw, Josef bang dinhnak a ttanh zungzal mi sihram ko uh.Nan aiawhmi Chimram le Chinmi saduhthah tlinter le lawmhter kha a pakhatnak nan saduhthah le hmuitinh si zungzal hram ko seh.\nThleidannak lungput ngei hin lo tein toidornak lungput he kar nan hlan khawhnak hnga Bawipa nih lam inhruai zungzal ko hna seh. Bawipa nih Leitak khuami thlua a kan chuahmi le tthachin a kan relternak; Pi Za Tlem (2010-2015), Pi Ni Sui Lian (2015-2020-2025), Pu Ngun Vung (2020-2025), Lawmhnak tampi he, Salai Chan Ceu Lian.\nRelchih Dr Hmuh Thang Cabia: 2020 kum Myanmar ram Party tling Democracy thimnak ah USDP party in Thantlang Peng, Ramkulh Hluttaw No.2 ah aa zuam mi Dr. Hmuh Thang nih, teinak pakhat hmanh kan co lonak a ruang bik cu a kan zuamcawhtu party hna nih mizapi sin ah ralkap party an si an kan ti ca ah a si tiah a chim. Mara Area, Lautu Area ah mee ka hmu lo ti awktlak a si.\nLautu Area ahhin Tisen (A) lawng ah mee ka hmuh. Cun, Mara Area ahhin Lungcawite lawng ah mee ka hmuh. Zephai A he B he mee tlawmpal te taktak ka hmuh. Cun, Hlamphei ahhin mee khat hmanh ka hmu lo. Hi bantuk dirhmun ka phak ca ah sungh lo awk hrim ka tha lo,” tiah The Hakha Post ah a chim. Chin Ramkulh chung ah mee hmun 39 a um i , USDP party lei in Matupi Peng Ramkulh Hluttaw,\nFalam Peng Ramkulh Hluttaw le Hakha Peng Amyotha Hluttaw-3 ah an i zuam lo. Cun, Dr. Hmuh Thang nih, “Mara Area lei ahhin cun, a dang Hluttaw candidate pawl nih lam le hlei kong ah ningcang loin an rak ka ti mi a um rua. Cu lawng si loin Candidate cheukhat nih khuate i meepek sawmnak an kal ahhin ralkap party an si tiah an aupi.\nLai lei ummi nih le zeibantuk bia chim ko zong ah an kan zum ti lo nain, ralkap ti an theih in cun an zumh dih hna. President Thein Sein chan lio in ralkap nih tukhremnak le thilphurhter a um lo ti zong hi an theih ko nain, hi ti tiang mee hmuh duh ah ningcang lo an chim hi cu ka lung a nuam lo ngai, tiah The Hakha Post ah a chimchap.\nNovember 8 ah tuah mi Myanmar ram thimnak, Chin Ramkulh chung ah NLD party nih 36, ZCD nih 2 le CNLD nih 1 tiin teinak an co hna. USDP party hi a liamcia kum 2010 thimnak lio ahkhan Chin Ramkulh chung ah teinak an rak co i, Cozah a rak tlai mi an si ko nain 2015 kum ahcun hmun 5 chung lawng ah teinak an rak co tiah theih a si. Credit: The Hakha Post\nPu Zobawi nih a chimmi: Interview tete an ka tuah mi ah ka chim lengmang mi tutan thimnak ah a tlawm bik zatuak 80% in kan tei lai, ka ti mi kha zatuak 94% in Chin Ramkulh ah NLD nih kan tei taktak, tiah Chin Ramkulh NLD Chairman le atulio Hluttaw Speaker Pu Zo Bawi nih November 9 ah a chim. Kei cu ka chim tawn ko kha. Kaa lawng in chim tham cu a fawite.\nTuahsernak hi a biapi ka ti lengmang. Thimnak result a chuah tik ah nan fiang te ko lai, ka ti mi kha a si ko. 2015 kum thimnak lio ah khan zatuak 78% in kan rak tei. Tutan cu zatuak 94% in kan tei ko. Hakha le Tonzaang lawnglawng ah thutdan 3 kan sung. A dang poh kan tei dih ko. Chin Ramkulh huap lawng si loin Myanmar rampum huap zong in kan tei thiamthiam ko lai (Rampum huap hi news kan tial tiang ah an rel dih rih lo).\n2015 kum nakin kan cak deuh thiamthiam ko lai,” tiah Pu Zo Bawi nih The Hakha Times ah a chim. Tutan thimnak ah Chin Ramkulh Hakha le Thantlang in teitu hna cu; Hakha in Pyithu Hluttaw Palai ah Pu Tial Ling (NLD), Amyotha No. 11 ah Prof. Dr. Aye Aye Ngun (NLD), Amyotha No. 12 ah Pu Ngun Vung (NLD),\nPyine No. 1 ah Pu Sonny Thang Cung (NLD), Pyine No. 2 ah Pu Siang Mang (CNLD) hna an si i Thantlang in; Pyithu ah Pu C. Za Cung (NLD), Amyotha No. 10 in Pu Henry Van Thio (NLD), Pyine No. 1 in Pu Chan Ham (NLD) le Pyine No. 2 in Pi Ni Sui Lian hna an si, tiah kan theih. Credit: The Hakha Times.\nDR HMUH THANG NIH USDP AN SUNGHNAK ARUANG ACHIM CANG\nTRUMP LE BIDEN KONGAH VAWLEI CUNG RAMHRUAITU AN HOLH CANG


Mipi Veng Tu Pasaltha Hna Nih Cun, Phungki Lubo Pa An Thah Nak Le An Thah Hlan A Kong Lam,- – Chintanbo\nMarch 29, 2022 admin MYANMAR NEWS 0\nTuni march ni 27 ah phungki lubo pa cu a thih caah, a konglam an van hlettik ah cun SAC ralhrang sin ah thawnga rak pe zungzal tu phungki lubo pa cu, mipi vengtu, pasaltha hna nih cun, hi pa hi SAC ralhrang sin ah, thawng petu dalan a si tiah an van theih cun an thah nak hi a si.\nSAC Ralhrang Ralkap Thawngpang Petu Phungki Pakhat Cu Nam Sawh Nakin A ThiMandalay ramthen Sinh Kaing peng ah SAC ralhrang ralkap thawng petu phungki-pa cu March 27 zinglei sml 7:00 ah namsawh nak in a thi.\nSinh Kaing peng Mung Pin khua Yi Yin Ma sianginn hngaktu phungkipa nih SAC ralhrang sinah thawngpang a pek lawng siloin phungki sianginn ah a ummi ralhrang hna cu eidin ti rawl siseh zuu a dangh hna caah.\natu bantukin kan thahnak a si tiah Sinh Kaing PDF tuanvo ngeitu nih a chim.SAC ralhrang thawngpang a pe, zuu a dangh hna caah meithal in tinh hratin mansawh in thah a si. Phungki a si nain mipi sawhsawh bantukin a um. Nu he zong an um tit awn tiah theih chih a si.\nMah hi pa pungki lubo pah nih hin mipi sin ah hin, harsatnak zong hi vuitam ngai a rak tuah bel cang i.hi phungki lubo pah nih cun le, a ziaza hi an ka thei lemloh le tiin a thil tuah mi cu,ngawl duh lo in a tuah zungzal caah a tu ban tuk hin kan thah nak asi tiah, CDM atuah tu pa min langter duh lo nih cun a chim chap.\nmipi cungah harsatnak a pek, phungki zulhphung in a nung lo caah kan thah tiah a chim.Amah phungkipa nih thawngpang a pek hna ruangah CDM tuahtu pakhat le khuami minung 10 zong tlaih an tong pinah nupi he khua a sami a si caah.\nahohmanh nih an fuhpanh tuk lo tiah cathanh an chuahmi ahcun an langhter.Cu phungkipa thah a ton hnu sml 9:00 hrawng zongah Myit Tha peng chung Ta Laing Kung khuami ukbawi zong thawngpang an kan pek ningin kan thah nak hi a si tiiah cathanh cu an chuah,The Federal Times\nTutan Vawleicung Lemcang Minthang American Actor Will Smith Nih Vawlei Cung, Zeitin Dah A Hmuh Hna Timi Konglam.


***Vakok.Lian***: A Ngan Deuhmi Sunpar Nak\nTheihthiam ding ah nawlnak: ka sermon pawl hi tam deuh cu, ka nun i ka ton mi (life experience sharing) deuh an si i, atanglei ka sermon zong hi keimah pumpak pawrhlawt duhnak pakhat hmanh um hrim lo, ka nun i Pathian nih rian a tuan mi Amah Sunparnak langhter ka duh mi tu kha si i, na caah thazang laknak si ve hnga maw ti saduhthahnak he si.. Kaalawm.\nA ngan deuh mi sunpar nak\nJohan 11:6 “Lazaruh a zaw ti thawng a thei nain a umnak hmun ah ni hnih a caam rih”\nJesuh nih Lazaruh a dawt ti cu Bible ah kan hmuh kho (Johan 11:3). Lazaruh a zaw tiah an chim tik ah minung lei ruah nak in cun, “khulrang in a ra lai i a dam ter colh lai” ti hi ruah cio a si ko hnga, zeica’h tiah,mizaw dang pawl hmanh zong pei a dam ter cuahmah ko hna cu, a tu hi cu a\ndawt mi a hoi pei asi cu! Sihmanhsehlaw, Jesuh nih, cu thawng a thei nain a umnak hmun ah khan ni hnih a caam rih ti a si. Minung lei in cun Pathian duhnak hi zei dah si hnga, kan i fiang kho ti lo. Jesuh a rat tik ah cun a thi cang i Jesuh cu Lazaruh a far le nih an mawtchiat: “Bawipa, hika ah hin rak um law cu, ka ṭa hi a thi hnga lo,” (John. 11:20, 32) tiah an ti veve. A thihhnu nili si zongah a thoţhan te lai ti kha Marry le Martha nih an hmu chung kho bak lo mi si.\nMarch 26, 2004 ah kan inn a rak kangh lio ah hin Pathian ka rak mawtchiat ngaingai! Ka nunnak ah Pathian ka mawtchiat caan hi a tam ngaingai. 2006 ah Philippine ka phan, Asian TheologicalSeminary ah Master of Divinity kai ka duh i luhnak camipuai (entrance exam) ka phi, ka ong. Asinan, thlakhat $ 300 na dih peng lai an ka ti; ka u le nih thlakhat ah cu zatzat cu kan in kua kho lai lo an ka ti caah ka kai kho lo, ka lung fak ngai. Pathian ka mawtchiat. Manila Theological College andGraduate School tu ah ka kai; principal pa nih Yangon i ka dih mi 1st yr le 2nd yr ahmat cazin (transcript) kha a leh khan caah a\nkum 3 nak (3rd year) in ka lut i 2007 March ah M.Div ka dih colh; M.Th kum hnih ka peh than i 2009 March ah ka dih than, Pathian thawng in. ATS ah khan rak kai kho ning law cu 2009 October long ah M.Div dih ding ka si, ziah tiah cun ATS nih cun Yangon i ka dih mi 1st yr le 2nd yr ahmat cazin (ka transcript) kha an leh khan lo caah a thawk in ka kai than hau hnga, cun kum 3 le cheu hi an kai ton cio hna. Asinan, 2009 June thla ah Doctor of Ministry cu Philippine Christian Universtiy – Union Theological Seminary ah Pathian thawngin le miphun dawtu chungkhat, rualchan, hoikom hna dirpi nak thawngin ka thawk cang. Philippines ka phak ka ah hin D.Min tiang ka kai te lai ti hi ka hmu chung kho bak lo mi si.\nA zaw mi kha a dam ter ti mi nak in, a thih hnu nili ah a thawh ter ţhan ti hi sunparnak a ngan deuh.2009 October ah M.Div a dih ti mi nak in, 2009 June thla ah cun M.Div, M.Th a dih hnu ah D.Min a kai lio cang ti hi ka nunnak ah Khrih sunparnak a ngan deuh in a langh nak si ko lo maw! Pathian min thangthat in um ko seh! Nihin ah zeidah na lungrethei, Pathian thil ti ning zeidah na lungtlin lo nak um sual maw, na mawtchiat sual maw? Na hmu chung kho rih lo mi, a ngan deuh mi sunparnak lei ah dakaw Pathian nih an tinh piak i an hruai lengmang cu! Khrih fa vial te hna Pathian thangţhat pe\nng ko uh sih! Zei can poh ah Bawipa a ţha ti peng ko uh sih, zeicahtiah, a ngan deuh mi sunparnak ah an hruai peng ko.\nPosted by L.VanBlian_blogpost.com at 3:48 PM


Thantlang khua a chuah tak mi dihlak phuan a si cang an tam kho taktak ngeichia tein mu – Lai Lungrawn Post\nThantlang khua a chuah tak mi dihlak phuan a si cang an tam kho taktak ngeichia tein mu\nSeptember 13, 2021 September 13, 2021 admin Hmuhning\nThantlang peng ralzam cazin Tu lio kan boruak ruangah Thantlang peng ah ralzam kan van karh chin thluahmah. Thantlang Placement Affairs Committee nih tlang kip in ralzam cazin lak kan van tuanchuah cuahmah lio pi a si.Nihin tiang Cazin khawmh khawhmi ah Bual Peng le Vailam tlang ah a zam mi hi 1395 kan phan cang. A tangmi tlang hna zongah a zam mi an um len rih, cazin lak khawh dingin kan i zuam cuahmah lio a si Thantlang Placement Affairs Committee.\nThawngdang Magway remthen, Gangaw peng, Gangaw le Kalay karlak ah a ummi Htay Hlaw khua cu Sept 12, tuzing suimilam 7 hrawngah ralhrang nih mei in an khangh tiah theih a si. Khuami pakhat nih cun “Tuzing suimilam paruk le cheu hrawngah uico ralhrang nih mei in an khangh. Kan inn mei an khangh lio cu a langin kan cuanh, zeihmanh kan ti khawhmi a um lo. Khuami vialte kan himnak dingah kan zam dih” tiah a chim.\nSagaing ramthen le Magway ramthen ramri ah nifatin in ralhrang le mipi vengtu ralkap kahdohnak a um peng. Ralhrang nih khuakhat hnu khuakhat in mei an khangh.Nai teah Gangaw-Kalay karlak ah a ummi Thar Lin, Min Thar, Namkha khua i inn 80 renglo hna cu ralhrang nih mei in an khangh i khuami 20 leng an thah cang hna.\nSept 12, tuzing ah Gangaw le Kalay karlak ah Kalay lei in zei bantuk mawtaw hmanh umkal lo dingin PDF Kalay nih cathanh an chuah. Ralhrang nih umkalnak ah mawtaw sawhsawh an hman tawn caah Gangaw le Kalay karlak ah a umkalmi mawtaw paoh cu kan kah cang lai tiah mipi sinah ralrin peknak cathanh an chuah hi a si. PDF Kalay nih cun an page ah a tanglei bantukin an tial.\n“Kahdohnak ruangah Kalaymyo le Gangaw karlak ah mawtaw in umkal hlah u tiah PDF Kalay nih kan thanh lengmang cang. Tuzing in Gangaw peng Namkha le Htay Hlaw khua karlak ah PDF le ralhrang kahdohnak fak ngai in a um. Ralhrang nih umkalnak ah mawtaw sawhsawh an hman lengmang. Cucaah Kalaymyo in Gangaw lei ah zei bantuk mawtaw hmanh kal hlah u tiah ralrin kan in pek than hna. Mawtaw a kalmi cu zei bantuk an si zongah kan kah hna ko hna lai, ti kha hlankan in kan in theihter hna the chin post.\nBreaking Hakha ah sualnak ngei lo mi minung palek nih an tlei hna.\nThawngchia ralhrang nih hakha ah thil tha lo taktak mipi cung ah an tuah hoi e


2Chanrelnak 15 (2 Chronicles 15)\nHakhaKawlCa kDal 15Cang\nAsa Nih Remhnak A Tuah\n1Pathian thlarau cu Oded fapa Azariah cungah a tlung i 2Asa ton awkah khan a kal i amah cu a thawh i, “Asa le Judah mi vialte le Benjamin mi vialte hna ka bia ngai tuah u: Amah sinah nan um chung cu Bawipa cu nan sinah a um. Nan kawl ahcun amah cu nan hmuh lai, sihmanhsehlaw nan hlawt ahcun an hlawt ve hna lai. 3Caan saupi chung Israel cu Pathian ngaingai ngei lo le cawnpiaktu tlangbawi ngei lo le phungbia loin an um; 4sihmanhsehlaw an harnak chungin Bawipa, Israel Pathian leiah an i mer i an kawl tikah annih nih an hmuh ko. 5Cu caan lioah cun a chuakmi caah siseh a lutmi caah siseh daihnak a um lo, zeitintiah hnahnawhnak ngan pipi nih ramchung mi vialte cu awlok a chonh hna. 6Phun khat le phun khat, khua khat le khua khat an i do i an kek an kuai dih, zeicahtiah Pathian nih harnak phun zakip in harnak a pek hna. 7Sihmanhsehlaw nannih cu nan lung ṭhawng ko u! Nan kut kha derter hna hlah u, zeitintiah nan rian cu man a ngei lai,” tiah a ti.\n8Asa nih Oded fapa Azariah nih a chimmi bia hna cu a theih tikah, a ral a ṭha i Judah le Benjamin ram chung vialte le Efraim tlangram chung i a lakmi khua hna i a ummi fihnung siasal vialte kha a hlonh dih hna i Bawipa inn innleng hmai i a ummi biakṭheng kha a remh. 9Cun Judah mi vialte le Benjamin mi vialte le Efraim, Manasseh le Simeon in a rami an sin i a pummi hna kha a pumh hna, zeitintiah Bawipa a Pathian kha a sinah a um ti an hngalh tikah Israel ram in mi tampi amah sinah khan an zam. 10Annih cu Asa a bawi kum hleinganak, a thla thum thla ah khan Jerusalem ah an i pum. 11Cu ni ah cun hranchaw an va lakmi chung khan Bawipa sinah cawtum za sarih le tuu thong sarih an thawi hna. 12Cun annih nih Bawipa, an pupa hna Pathian kha an lung dihlak le an nunnak dihlak in kawl awkah biakamnak chungah an lut; 13cun Bawipa, Israel Pathian a kawl duh lomi paoh cu mino a si ah, mitar a si ah, pa a si ah, nu a si ah, thah a si lai. 14 Bawipa sin chiatsernak cu aw thangpi le au le muko le saki tumnak he an tuah. 15Cun Judah mi vialte cu an biakam chiatsernak ah cun an i lawm; zeicahtiah an lungtak tein chiatsernak cu an tuah i an duhnak dihlak in amah cu an kawl i amah cu an hmuh i an velchum ah Bawipa nih dinhnak a pek hna.\n16A nu Maakah hmanh kha Asherah caah fihnung siasal a ser caah, Siangpahrang Asa nih, siangpahrang bawinu a sinak khan a phuah. A siasal cu a hau i a den cikcek i Kidron varek ah a khangh. 17Sihmanhsehlaw khuahrum bo hna kha cu Israel ram chungin a hlo hna lo. Asinain Asa lungthin cu a chan chung vialte soisel awk um lo a si. 18Cun Pathian inn chungah khan a pa biakamnak laksawng hna le amah biakamnak laksawng hna, ngun le sui le umkheng hna kha a rak put hna. 19Cun Asa uknak a kum kum sawm thum le kum nganak tiang ral a um ti lo.


Malaysia Um Chin Ralzam Nih Hngalh Bak Ding – Chin World News\nMalaysia Um Chin Ralzam Nih Hngalh Bak Ding\nPosted By: thawng December 13, 2018\nMalaysia ummi Chin ralzam pawl cu nan ram a him cang caah 2019 December 31 tiang lawng kan zohkhen cang hna lai tiah UNHCR nih a phuang cang.Cu ahcun 2018 – 2019 December karah Chin ralzam chungah 5200 cu ram thumnak kan kalter hna lai a ti.Atu Malaysia UNHCR Kad taktak aa tlaihmi hi 10000 hrawng an si hnga maw! Cu lakah 5200 kan zuh ahcun 5000 hrawng an tang lai.\nMalaysia ah a ummi Chin minung hi 350000 hrawnghrang ti ko u sih. Cu 35000 ah a kal ding pawl 5200, le Kad ngeitu 5000 hrawng dihlak 12000. Zeihmanh ngei lomi 2013 pawl le community kad paw 23000 hrawng kan si lai.\nAtu tlaihkhih atongmi hi 23000 chungah aa telmi pawl an si. Hi minung tamdeuh 23000 caah pakhat hmanh tel loin Himte le duh tawkin a um khawhmi UN Kad tlaihtu 5000 pawl caah cun maw, Kawlramlei Chin Upa, USA lei Upa hna auh in, Chin Fellowship upa vialte kan boipi lengmang ko lai!\nCun hi a tangmi 5000 pawl hi ram 3nak kalter ti le disqualified case an si caah auh lonak an simi hngalh cia a si fawn. 2019 December 31 hlan-ah a tlung kho lomi caah 2020 tiang um khawhnak lam tehna upa pawl nih an hmuh khawh maw! Kalnak lei cu chim a har deuh i, kan um chung himnak lam an kan hmuhpiak kho hnga maw, timi te lawng ruahchannaka um. Cu lam cu an kawl maw kawl lo ti cu kan zoh te lai!\nCun tlung tikah Limhang ngei buin tlung ding timi a duhmi nan um ahcun mitha na si zong, mithalo nan si zongah Kawl ralkap hmaiah mah tein vaa hngalhternak a si. UNHCR hmuh cangmi minung cu Kawl ralkap thangchiat a chimmi ti cu Kawl ralkap zong a hngalh tukmi a si. UNHCR zung ah nan thatlonak ka chim nain lam a pit cang caah atu hi nanmah sin kan rak panh than ko tinak a si.\n2008 Costitution remh hlan-lo chung cu ralkap nih Kawlram a uk, NLD cu thanhchonak ca lawng nawl a ngei rih. Chunglei nawlngeinak cu ralkap a si rih timi lungfim a hau.Kannih caah UNHCR riantuan a dih lai timi hi atu lawng chimmi bia a si lo, 2013 in keimah ka chim cang. 2015 NLD a kai bakin ka chim rih. Tukum UNHCR a chim hnu lawngah kan lau.\n.Community Kad aa tlaihmi zong nih kan ram cu a chia tuk., ka tlung duh hrimhrim lo kan ti. UN minung si loin khoika na kal lai? UN minung caah lam kawl khawh ahcun kalnak lam zong an ngei lai, Community Kad ngeimi nih kan ram a tha lo ti lengmang ding a si lo, Malaysia ah tangka kawl a thadeuh caah him tein riantuan khawhnak lam tehna a um hnga maw ti ahcun phundang a si.\nUN Ofisa si zong, kan ram lei upa pawl zong nih kan ram a tha ko cang, rak tlung ko u an timi hi kanmah umtuning zoh in bia an chimmi a si. Aho hlei va mawchiat ding a si lo.Cun Chinram ah Ralzam Inn tiin Inn nganpi sak hna sehlaw, Malaysia ah UNHCR Kad aa tlaih cangmi unau! Cu Ralzam Innpi ahcun um ve dingah na sawk taktak lai maw?Na sawk bal lai lo, a ruang cu nangmah nih na hngalh deuh ko kha!\nA tlungmi paoh duh tawkin kan tlung, Airport ah foto tiang a thlahmi tampi an hmuh cang. Cun a tlung ciami cungah nihin tiang ralkap nih zei hmanh a ti lo. An duh ningin um khawh a si. Kanmah lei in kan ram a tha lo kan ti zongah a chung ummi mipi nih thil sining an hngalh deuh.\nKawlram cozah nih Inn le rian zong kan pek khawh sehlaw a tha tuk hnga a timi kan um pah hoi. A ram chhungah fel tein a um komi hmanh rian tha a pek khawh lo lawng a si lo, kokkek ruangah thih le lo a tongmi mipi hmanh a zohkhen cawk lomi ramdang chuak i, anmah thangchiat a chimmi minung caah Inn le lo pek ding cu! Kan thluak hi fak deuh in tat a hau ko.Daw Su nihcun tampi khua a ruat ko lai nain amah nawl in a kal khawh dih rih lo timi hngalh a herh ve.\nCun ralzam a si lomi Community Kad aa tlaimi tampi nih kir duh lo ruangah ralzam ka si ko tiah kan au lengmang. Kalnak um tung lo, kan tlung lai i, kan khua kan ram ah midang nih kan fale kha ralzam fale an rak ti ni a um te lai. Aw! ralzam kan si kan ti kho taktak lai maw? Ralzam ka ti hlah tiah a boi ding hmanh kan um te lai.\nKan ram kan phan hnucun tuan le tlai si ko, kan tong te hrimhrim ding a si. Thil singng hi thatein zoh in biachim le cawlhcang ah a tha. Hmailei kan phan dingmi dirhmun zong ruahchung lo tha a si lo. Kan tongmi paoh hi Pathian khuakhannak a si ti ding a si ko.\nCredit:Iang Ngei Lairam


Myanmar – Page 2 – Chin Modern News\nBreaking News: Ral Ruangah An Zam Lio Video, Ngakchia Tete Zong An Itel\nJanuary 13, 2019 by chinmodernnews\nTuzing (Jan 13), suimilam 7:30 Am hrawngah, AA hriamtlai pawl le Kawl ralkap ikak nak ruang i khua chuahtak in a zam cuahmahmi hna an si. Ral tih ruangah ngakchia tete a zammi hna zong hmuh tikah ngaihchia ngai cu an si ko. Vun i siter ve cio ahcun a her ngai ko lai. Buutyitaung … Read more\nCategories Myanmar 6 Comments\nRum duh ruangah cozah rian tuan duh cu aa tlak lo pinah a hman lomi a si tiah Kawlram ruahnak petu Daw Aung San Suu Kyi nih a chim. Rum nan duh ahcun chawlehthalnak rian nan tuan ding a si ko, micheukhat cu rum duh ruahah cozah rian a tuanmi an tampi tiah a ti. … Read more\nCategories Myanmar 566 Comments\nFebruary 28, 2019 January 10, 2019 by chinmodernnews\nRakhine ramthen, AA hriamtlai le Kawl ralkap ikahdohnak ruangah December thla thok in khua chuahtak in harnak a tongmi minung 4500 leng an si cang tiah Kawlram hrambunh UN lutlai nih Cawnnithum ni (Jan 9) ah a chim. AA hriamtlai nih palik pawl an kahnak hna kong he pehtlai in, Cawnni khat ni (Jan 7) … Read more\nFebruary 28, 2019 January 4, 2019 by chinmodernnews\nTutan, Buchoh Aung San tuanbia kong video in kan thlakmi cu Ramdang thlakmi tluk bakin siter kan i zuam lai. Mah tluk in bawmhnak tha kan hmuh tung i zei huaha lo i kan chuahter ahcun kanmah santlaih lo a si lai tiah Minta/Director Lu Min nih a chim. Tuzing (Jan 4), Rangon ah tuahmi … Read more\nCategories Myanmar 148 Comments\nKalaymyo: These Phortu Mawtaw Nih Meitha Kaiternak A Pah, Minung Pakhat Nunnak A Liam\nKalaymyo khuapi Inn-Dine-Gon sang um, dawr kam i a ummi electric meitha kaiternak seh inn te cu these phormi mawtaw nih an pahchih caah mawtaw zultu a simi minung pakhat nunnak a liam tiah theih a si. Cun these phortu mawtaw, maungtu a simi U Sian Pi timi pa cu a zam tiah theih a … Read more\nCategories Myanmar 165 Comments\nKum 4 Chungah Kawlram chung cang mawtaw accident voi zeizat dah a cang i, minung pazeizat dah an thi, cun hliamhma a tuarmi minung zeizat dah an si timi buaktlakin an langhter. A hleice in, Yangon le Mandalay kar a kalmi mawtaw lampi cungah a cangmi accident tonnak kum 4 chung ta an langhtermi a … Read more\nFebruary 28, 2019 December 28, 2018 by chinmodernnews\nKawl ralkap bawizik Gen.Min Aung Hlaing nih rampi ikah deihnak thawngthanh a tuahmi chungah Rakhine hriamtlaibu (AA) an i tel lo. Deihnak thawngthanh an tuahnak hmunhma hna cu, Kawlram Chaklei ah bunhmi ralhruang, Nichuah chaklei hmunhma, Nichuahlei hmunhma, cun Nichuah laifang ah bunhmi ralhruang hna le kil thum (Triangle) hmunhma ah bunhmi ralhruang hna lawng … Read more\nCategories Myanmar 2 Comments\nVice. President pu Henry Van Thio le a innchung nu nih Nay-pyi-daw ah hlunghlai takin Kawlram hruaitu vuanci pawl cu Christmas lawmhnak puai a tuahpiak hna. Chimmi kan tuahbia ah a voikhatnak bik a si ko. Kan vice. President pu Henry Van Thio cu uar lo awk hrim a rak tha hrim lo, a biaknak … Read more\nCategories Myanmar 3 Comments\nRam ramkhat chungah zapi hman ding holh (comm0n language) ngeih cio a si bantukin, mah holh le mah ca te cu tlaihchan cio cu a si ko. Kanmah Chinmi/Laimi zong nih kanmah le holh te cu a tlaihchan bak vemi kan si hna. Mah holh, Mah ca kilven hi cu a tha tuk hrinhran ko, … Read more\nCategories Myanmar 130 Comments\nTa-Chi-Late (တာခ်ီလိတ္ၿမိဳ႕) peng, khuate pakhat ah riithaisi nih a suai cangmi hna (si-tha-ma) pawl cu mahtihin kawm batukin an sakmi ah an erh hna. Si phiatnak ding caah an sakmi hmun ahcun minung 70 hrawng an um tiah theih a si. Luhnak man minung pakhat ah Thailand phaisa in 3,000 Baht (Myanmar in 147,000 Kyats … Read more\nCategories Myanmar 93 Comments


Pathian nih a thimsual i a hlawt tthanmi, Saul siangpahrang le US Mirang Evangelical Khrihfa pawl nih an rak thimsual cikcekmi, Donald Trump – Chintanbo\nDecember 27, 2020 admin THAWNGPANG 0\nKhrihfa tampi nih nan i thawh i Pu Trump cu Pathian thimmi a si, Khrihfa ttha a si, Khrihfa a kan dawt, a kan ttanpi nan ti. Asinan cucu a hman lo. A palh tukmi ruahnak a si. 1 Samuel 8:4-9 kan rel ahcun Israel upa hna nih Samuel cu an thawh i kan innpa ram hna nih siangpahrang an neih bantuk in kannih zong siangpahrang kan chiahpiak ve an tinak kan hmuh. Atak te cun Israel upa hna nih siangpahrang neih an duhmi cu Pathian le Samuel hna a tla lo/ an duh lo. Aruang cu Israel miphun i an siangpahrang cu Jehovah Pathian kha a si ko. Cuve bantuk in Mirang evangelical khrihfa (US Laimi khrihfa telh in) pawl nih US president caah an thimmi Donald Trump cu Pathian a lungtling ve lo.\nIsrael upa pawl i siangpahrang halnak cu Pathian le Samuel an lungtling lo buin Pathian nih Samuel cu Saul kha siangpahrang ttuanding ah chiti a thuhter. Pathian nih Israel upa pawl i an halmi cu Pathian nih a el siang hna lo caah Saul cu an siangpahrang caah a pek hna/a thimpiak hna. Asinan Pathian nih Saul cu Israel miphun siangpahrang caah a thimsual ve ti uh sih law kan palh lai lo dah. Aruang cu Saul siangpahrang nih Pathian nawl le Samuel chimmi cu a ngai duh ti lo/a zul duh lo. 1 Samuel 15:1-9 chungah Saul nih Samuel chimmi a ngai duh lonak kan hmuh. Ahme 9 ah kan hmuhmi cu “Sihmanhsehlaw Saul le mi hna nih khan Agag le tuu lak i a ṭha bik hna le cawtum lak i a ṭha bik hna le cenhmi saṭil thauthau hna lakin a ṭha bik hna le, tuufa hna le a ṭhami vialte kha an zuah hna i an hrawk cikcek duh hna lo; a ṭhalo le santlailo vialte lawng kha an hrawh cikcek hna.\n” Mah ka hin Saul duhfah hakkauhnak le amah ca lawng a ruahnak kan hmuh khawh. Cutik ah “Bawipa bia cu Samuel sinah a ra phan: ‘Saul cu siangpahrang i ka rak ser caah hin kaa ngaichih; zeicahtiah keimah zulhnak in aa mer cang i ka nawlbia kha a tuah hna lo,’ tiah a ti. Cun Samuel cu a thin a hung i Bawipa kha zan khuadei in a auh” (1 Samuel 15:10-11). Saul nih Pathian nawl a ngai duh lo tikah Pathian lila cu a ngaichih tuk, Saul cu siangpahrang tuanding ah a thimmi cu. Cucun Pathian thlarau nih Saul cu a chuaktak i David cu Israel miphun siangpahrang ttuan dingah a thim tthan. Phundang kan chim ahcun Pathian thlarau cu David sinah a tthial. 1 Samuel 16 ah kan hmuhmi cu David cu Israel miphun siangpahrang caah chiti thuh a si i Saul chungah thlarau ttha lo a lut cang. Mahtik ah Saul cu a zaw i David nih tingtang a tumpiak caan poah a dam. Thlarau ttha lo a chung i a luh caan poah David cu thah ding in a dawi peng/thah a zuam peng. David sinah Pathian thlarau a tthial cu Saul nih a hnahchuah tuk.\nMirang Evangelical Khrihfa nih Trump cu US president ttuan dingah kum 4 an thim i amah chungkhar sipuazi hlawknak le miaknak le amah pumpak duhfah hakkauhnak lawng a ruat tikah atu cu Pathian thlarau nih a chuah tak ve Pathian thlarau cu Biden sinah a tthial ve cang. Kum 4 a ttuan chungah Pathian duhnak le Khrihfa cawnpiaknak he a tlakning in a um duh lo/a ttuan duh lo/a zul duh lo. Phundang in kan chim ahcun Trump nih US president kum 4 a ttuan chungah Pathian duh lomi, tthat lonak a phun2 a tuah ve. Cutik ah Mirang Evangelical khrihfa nih an thimsual mi Trump cu Pathian nih a duh ti lo/a hlawt cikcek cang i Biden a thim. Mahcu Trump a hnahchuak tuk ve i Biden le Democratic party pawl cu hehtiah a phun2 in hnahnawhnak le harnak a pek hna. A buai hnawh peng rih ko hna. Hi hnu zongah buainak, hnahnawhnak, le harnak pek ding a tim len rih. Saul chungah thlarau ttha lo a luh tikah David cu thahding in a dawi peng bang Trump zong thimnak in a sungh cang tikah Biden te phu cu a phun2 in hna a hnawh ve hna/a buai hnawh ve hna. January ni 6 le ni 20 zongah zei bantuk buainak le hnahnawhnak dah a tuah te lai i a chuahpi te lai ti kan theih kho rih lo. A tuahte lai ti zumh cio a si ko. Biden le a party cu fir a phun2 a puh hna. Lih le hrokhrawl a puh hna. Asinan pakhat hmanh a piah khawhmi a um fawn lo. COVID ruangah mail in thimnak tuah a si tikah buainak tete le tlamtling lonak tete a um kho timi zong a ruat duh lo.\nPathian nih Saul cu Israel miphun siangpahrang ttuan dingah a thimsual bang US Khrihfa tampi (Laimi khrihfa telh in) nih Pu Trump cu US president caah an thimsual cikcek ve. An i palh cikcek ve cang. Mahtik ah Pathian nih Saul cu a hlawt bantuk in Trump zong a hlawt ve i Pathian thlarau cu David cungah a tthial bang Biden sinah a tthial ve cang. Duhfahnak le hakkauhnak le mah ca lawng a ruatmi Saul siangpahrang le Donald Trump cu Pathian thlarau nih a chuahtak cang hna/a hlawt cang hna. Saul nih David cungah hnahnawhnak, buainak le harnak a phun2 a tuah bang in Trump le Khrihfa tampi zong nih Biden le Democratic party cungah hnahnawhnak, buainak, le harnak a phun2 hi hnu thlahnih chung cu tuah dawh ve in an um. US ram le US president caah thimmi Biden caah fak piin thlacam rih hna uh sih. Van Tum\nTrump Legal team nih vote diklo 500000 bak an hmuh tian tu zanlei news ah a chim\nSinger Cungchin Van Nii nih A Hohmanh Kai ngam Lo nak Lungpang ah A Kai i Lungthi A Lak lio Video A Hmurih Lo Mi Caah Tihnung Taktak (+Video)


Hakha Thilman a Kaimi an Um Nain Micheu Thilman a Kaiter Ngam Lo an Um Ve – THE CHIN JOURNAL\nHakha Thilman a Kaimi an Um Nain Micheu Thilman a Kaiter Ngam Lo an Um Ve\nSeptember 22, 2020 May 8, 2020 | The Chin Journal | Hakha, Chin State\nHakha Lansone, April 2020 (Photo-The Chin Journal)\nCOVID-19 pulrai nih Laitlang a vun kan phanh hnu in thilman tlawmpal a hun kai ve i, dawrngeitu cheukhat nih thilman an kaiter nain micheu thilman kaiter ngam loin a ummi an um ve, tiah thawng kan theih.\nCOVID-19 pulrai kilvennak ca ah Hakha khuachung ah thilphor motor pawl luhter an si ti lo i, dawrngeitu nih thil lak tik ah khualeng ah vung kal i, thil an thlaknak hmun ah va lak a hau.\nThilthlak man a kai pin ah khuachung le thiltlaknak hmun karlak thilphorhnak zong a man a kai deuh cang, tiah Hakha dawrngeitu pakhat nih a chim.\n“Atulio thilzuar cu a fawi lo. Ahlan ah khan cun dawrthil rawnnak caku bawm pakhat khi Hakha khuachung tiang an rak phakpi ah khin 200 lawng a kan lak. Asinain, atu cu 500 a phan cang. 300 a kai cang. Ahlan ah coffee mix htoh khat ah 100 a simi kha atu cu htoh 4 ah 500 a si cang,” tiah The Chin Journal ah a chim.\nHakha khuachung i dawr cheukhat cu thilman tlawmpal a kaitermi an um nain micheu tu cu acozah dantat an ttih ruang ah thilman kaiter ngam lo zong an um ve.\n“Micheu thilman a kaitermi zong an um. Asinain, kannih cu kan kaiter ngam lo. Atu ning a si ahcun tlawmpal cu kai ve a hau te ko lai,” tiah a chim chap.\nCOVID-19 a chuahka ah khan Hakha Sipin nih thilman a kaitermi paohpaoh cu phung ning in dan kan in tat hna lai, tiah nawl an rak chuah caah thilman kaiter ngam loin a ummi dawrngei pawl an um ve hi a si.\nAbikin, khualeng Car Gate ah thilthlatu nih thil an thlak man le Car Gate in Hakha khuachung dawr karlak thilphorh man a kai hi a si, tiah kan theih.


Chinland Dalan Thianh tu Phu nih Dalan Pahnih An Thianh Hna – Chintanbo\nAtu I Dalan tiah an thah mi hna hi Tedim in meng 9 le Falam karlak ah asi I Nov 29 le 30 ah khan asi tiah Chinland Dalan fimhlawm tu phu hna sin in theih asi. Hi dalan pahnih hna hi an zoh lengmang hna I mipi he neihniam bik in aum mi dothlen nak atuah tu phu hna nih an fehter cikcek hnuah an tuah mi asi tiah theih asi.\nZRA Nih PDF Zoland Hruaitu An Thah, hi an thah ning cu hi ti hin asi, Tedim khuapi chungah khuasa mi PDF zoland phu hruaitu dirhmun in Tedim khuapi ah rian angei mi U Cin Sian Tum kum (38) cu tuzing December ni 5 zing lei Sml. 4 hrawngah ZRA ralkap minung 2 nih meithal in an va kah I athi. PDF Zoland in biachim tu pakhat nih nizan ahkhan U Cin Sian Suan cu Myanmar kong ah lutlai lei asi mi ZRA Saya Paman le he phone an I chawn. An sakhan rah rakra tiah an auh, asi nain U Cin Sian Suan hi Koh aangeih caah ka ra kho lai loh ati hna.\nASi nain ZRA lei nih h in na ttih asi ah cun Pastor 2 rak I sawm hna law ra uh tiah an ti than, khua akik tuk ka ra kho lai lo tiah a el than hna, cu hnu ah cun Saya Paman nih cun cu ti si cun aza cang ko kan tuah ding tu cu kan tuah ko lai tiah ati. U Cin Sian Suan cu a lung atha hrim lo. Cu ruangah cun zan ah amah inn ah riak lo in um nu tein ah ava kal I in tang ah ava riak. Tu zingah kha ZRA minung 2 an ra I atu bantuk in an rak tuah ta tiah a u nih cun achim. A u Nu nih achim ning ah cun zinglei Sml. 4 hrawng ah ka nau pa hi ZRA nih an rak thah rak kan bawm u tiah ka chung lei phone ka chawnh hna I aho hmanh fawi le bai ah an ra lo. Aruang cu zan ah leng chuak hlah uh ti mi nawl chuah mi ruangah an rak chuak ngam cio lo tiah ati. Rff: Zalen


South China sea ah puaituah bantuk asi ko e, Chim cang bang in vawlei ram zeimaw zat nih China aluling tuk mi cu daiter ding in South China sea ah cun an phan cuahmah ko cang, zei ram hna dah? – Kawltu Team\nSouth China sea ah puaituah bantuk asi ko e, Chim cang bang in vawlei ram zeimaw zat nih China aluling tuk mi cu daiter ding in South China sea ah cun an phan cuahmah ko cang, zei ram hna dah?\nTu lio vawlei pi boaruak cu kan thei ceu bantuk in, mikip lung thin ah South China sea lei ah mit au deuh dih khi asi, mah hmun ah cun China nih apawngkam ah um mi ram hme hna cu zei rel lo in, mah Rilpi cu amah ta bantuk in ngeih atimh mi khi asi, akong tampi kan chim ti lai lo, atu tan zei ram hna nih dah mah hmunhma hi an kal hnawh hna timi karak langhter lai.\nRaldohnak lawnglian le hriamnam thatha an mah ram ceu nih an ngeih mi cu, anrak chauhpi ceu khi asi, China cu atutiang ah cun a holh ngam bak tilo khi asi, Communist uknak that lo ning cu, mah zawn longlong aruat mi China cu atutan vawlei ram tampi hna nih an soisel ngai ngai khi asi, mah rilipi hmun anmah ram nainak lei deuh ah, an ralkap hmunpi caah tiah atuah mi Island ah hriamnam an ngeih mi thatha he an chiah hna khi asi.\nSouth china sea ah hin aherh asi ah cun idoh zong apoi lai lo tiin, Britist ral dohnak lawngpi le Jet phurnak tampi ahmun ah aphan cang, India zong akal cuah mah aphan deng cang, chak lei ram hna zong tampi an phan ve cang, Civuipi bantuk asi cang, ahmun ah rilipi cung khua bantuk asi cang rua, Lawnglian aircraft le adang hna ticung ah khua dirter bantuk asi ko cang.\nAhmun ah phan cang mi hna:-\n•Royal Malaysian Navy (Samudra Laxmana)\n•Vietnamese Peoples’ Navy\n•Republic of Philippines Navy\n•Republic of Singapore Navy (SIMBEX)\n•Indonesian Navy (Samudra Shakti)\n•Royal Australian Navy (AUS-INDEX)\nMah hna hi thla 2 chung in Exercise an ngeih hna lai, cun ram pakhat le pakhat vawlei cung remdaihnak a um khawhnak hnga? relationship ngeihnak ding le tuanti peng ding ah resolution zeimaw zat passed khawh ding ah beisei asi fawn, South China sea pawngkam ah um mi ram hna hi zei tin dah China lak ah venhimnak akn tuah piak kho lai timi hna zong tel asi lai.\nSingapore, Japan le acung lei ram hna hi Rilipi Nganpi cu China nih amah tein hlawknak aduh ruang ah atu bantuk in ram hme hna cu anrak hrocer peng khi asi caah, atu ah cun Pathian nih rem ati lo asi lai cu, remdaihnak tuah ding ah mah ram vialte hna hi atu ah Exercise ngeih ti ding in mah hmunhma hi an kal mi asi, kan hnu zar ah cun, China nih mah hmun ah harsatnak atuah mi cu faktuk in ka leh lai tiah arak ti ko cu mu, atu ah cun zeihmanh chim angei rih lo khi asi, zei dah achim te hnga?\n← Malaysia ah aphan mi kawlram minung tamtuk Covid zawtnak ruang ah an thi cang naite ah khan thla 2 chung in 40 an thi cang tiah,\nLailappur nih truck vuakchiat le drivers hna kut thlak ruang ah Vairengte nih joint VC le all NGO’s meeting biachahnak resolutian an passed mi cu, →


Dr. Sasa Kong Cu A Fiang Chin Lengmang Ko! – Chin 11 News\nDr. Sasa Kong Cu A Fiang Chin Lengmang Ko!\nAn ral tu hna caah thla va camh piak hna” ti hi chimh afawi tena’n tuah a har bik mi asi lai dah! ka ti.\nDr. Sasa thangchiat le hmualphoh nak ca internet cahmai ah an rak thlah mi karak rel ve. Athang chiat chimtu pawl caah Dr. Sasa nih thla a cam piak hna, timi zawng ka hmuh chap.\nDr. Sasa hi Apa (Pupah A.B) raithawinak, an chungkhar thlacam nak, (amah pumpak hrimhrim, thla a cam tuk mi asi) pekchanhnak le zumhnak in, atu dirhmun aphan kho mi asi caah, amah hmual aphoh mi le zoh alangh mi hna caah thla a cam piak anti mi hi acam piak hrim lai tiah ka zumh.\nDr. aa liim kaa-ah, (Kawlram chung luh angah rih lo) Health and Hope Clinic, Indo-Burma border ah adirh. Harsatnak tampi arak tawn. Clinic dirhkhawh lo ding tiangin, adohtu an rak um. Adohtu vialte hna kha thlacam lungsau nak in Pakhat hnu pakhat ava panh hna, ava nawl hna, an tang ava dawr hna.\nCu lio ahcun, atu I, thangchiat, Hmualphoh ca bantuk hi, an rak chuah i, Mizoram cozah sin tiang an kuat. An Ripot. Cu ripot nak ca pawl cu keimah zawng arak ka zoh ter I, karak hmuh, karak rel ve bal.\nIh, atu I, Khua a ka ruah ter-ngai mi pakhat cu;\nPolitics kan celh, tive ko ttung I, mi thangchiat chim (personal zoh va langh) le mi hmualphoh ahmang mi hna hi Miphun le Ram adawtu ansi kan ti kho hna hnga maw? tihi asi.\nMicheu khat nih le, heh..tiah, Mi thangchiat bu in, Me pung an i dawnh ve hui.\nMi cawng-oih chim in Me kawl ahmang mi kan um. Hi MP aa cuhmi pa hicu; Dr. Sasa a huat tuk ruangah Me ka pe lai ‘OR’ Pu No Than Kap ahuat tuk caah, hi pa/nu hi Ram adawt bak asi tiah, atimi kan mipi chungah an um ka zum lo. Mi pumpak sawi si lo-in, a dik lo ning piin mipi an thlen I, lih hna an chim asi ahcun, an bia lila in, den ve tthan ding an si ko.\nDr. Sasa hi MP thimnak ah aa pe i/aa cuh mi zawng asi lo. NLD Me hmuh khawh nak caah bawmtu pakhat men asi. Phung ning lo-in a cawlcang lo I, Miphun aleirawitu zawng asi lo. Nangmah le keimah ve bang, Political party pakhat fekte’n a dirkamhpi tu cu asi ve.\n“A Tree That Bears Fruit Will Always Be Stoned” Lai holh cun, A thei arah deuhmi thing kung cu lungcheh a tawn khun… tiah hei leh ko usih. Adik, ahmaan, a phung zawng asi ko. Aphur in phongh I, ro-car ter belte i tiim hin hla usih tiah, ka ruah nak ka vun langh ter ve mi asi.\nKaa lawm. Catialtu: Paul C. Tha


Dawt Hlei Hniang nih minthan a rak i thok ka i a philh khawh lomi thil 2 a phuan | THE CHIN EXPRESS\nHome Chin Dawt Hlei Hniang nih minthan a rak i thok ka i a...\nDawt Hlei Hniang nih minthan a rak i thok ka i a philh khawh lomi thil 2 a phuan\nDawt Hlei Hniang: Dawt Hlei Hniang tiin mi zapi nih theihnak dingah a ka bawmchan biktu le a ka dirkamh pitu cu ka nulepa an si. Abiapi in ka nulepa hmanh ahhin ka nu hi a si.\nChin Miphun Ni ah ka voi khatnak bik stage cung hla ka rak sak a si. Biakinn chung ahcun ka rak sa lengmang ko. Mah ahcun kum 4 le cheu ka rak si. “Welcome to Chiland” timi hla sa ding ka rak si i, hlasak cu ka zuam/duh tukmi si ko nain ka thinphan tuknak ah hla ka philh sual lai, kaa palh sual lai ti ka rak phan tukmi kha atu tiang hi ka philh khawh lomi a si. Cun, mah stage cung ka dirmi kha a harbik tiah ka ruahmi si.\nKawlram pumpi ah Chinmi aiawh in hlasak ka rak i zuam lio zong ka philh kho hrimlo. Khualin fikfa lakah ka nu nih ka thlen a ka zah i, sml 1 hrawng sak haumi Kawl hla (Palih) ka rak cawng. An ca cu Kawl biathuk a si ruangah rel thiam a si lo caah ka fian khawhnak hnga ka nu nih Lai holh in a rak ka ttial piak. I cinken cikcek dingin ka rak cawng.\nHlasak zuamnak ahcun a thiambik ka si, pakhatnak pek an ka duh nain zulhphung an chiahmi ah hlasak aa zuammi cu Kawl nunphung le hlasaknak ah ken a haumi See neh Warr (chingching tiah a awnmi) kha aa ken lai ti a si. Hlasa tu nih hla a sak pah ah See neh Warr a tlaih lai ti a si.\nLaitlang ahcun kan hmuh balmi zong si lo. An kenmi si zong ka thei lo. Cun, Kawlram khuapi ka phak avoi khatnak bik a rak si fawn. Laksawng pek lo le si kho lo an ti caah pakhatnak pek loin, cu hlan ah a um bal lomi special laksawng tu an rak ser i an rak ka pek.\nPakhatnak ngah ko ding mah te i tlaih lo ruang i ka ngah lomi kha ka lungfak tuk i hmai kum ah ka zuam tthan. Mah ahcun See neh Warr cu kaa tlaih khawh cang i pakhatnak cu ka ngah.\nKum 30 leng hla ka sa cang i Pathian thangthatnak hla ka sakmi ah ‘Lawmh loin ka um kho lo’ hi ka uar bik. Love song ahcun ‘Zunn Ngeih Hla’ hi ka uar bik.\nAwttha Pi Dawt Hlei Hniang te chungkhar cu atu hi USA ram ah an tlawn lio a si. – CCN


Hakha Le Thantlang Kar Ah Ralhrang 100 Leng Ke In An Kal - Chin Eleven News\nHakha Le Thantlang Kar Ah Ralhrang 100 Leng Ke In An Kal\nJune 8, 2021 admin@chin11news.com Chin 0\nNihin June 8,2021 Hakha le Thantlang kar ah “ralhrang rallokap minung 100 leng cu ke in an kal lam pi ah kan ton pah hna , ka rel khawh mi ah 109 tiang ka rel khawh hña , motor khatten an um rih , Tita phaklai ah kan ton hña …\nHnu lei atang mi hña cu an tar ngai thaba tuk in lam an kal zaang fak lei tu an si ” tiah khualtlawng mi nih The Chin Post ah anchim. Khoi ka lei dah an kal lai ti cu kan thei hña lo, Lampi ah kan mah zong zeihmanh biahal le check nak a um lo tiah an chim chap . Credit: TCP\nTheih Tha taktakmi Relchih Ve Hmanh! (1) Kawlram innpa Thailand cu democracy ram ti asi nain ralkap nih uknak a lakmi ram asi ve. A phung men in democracy ram asi. Thai cozah cu Kawl ralkap i hawitha asi caah ralkap dotu hna caah bochan khawh asi lai lo. A mah sinin hriamnam ngah khawhnak lam cu 100 % ah 1% hmanh lam a um lo.\n(2) India hi democracy ram nganpi innpa ah kan i ngeihmi asi ko nain uknak a tlaitu Kawl ralkap he neih deuh in um a duh caah NUG bantuk thazaang pek siloah hriamnam pek tiang cu a tuah lai lo. Nain NUG hna nih Kawl ralkap hi a tei cang lai ti a fiang tik lawngah lulh tiin nan hawitha innpa tha ka si tiin a chuah ve te men lai. A mah sinin hriamnam bawmhnak ngahnak ding lam hi 100% ah 1.5% tluk hrawng lawng a um.\n(3) Tuluk hi cu Kawl ralkap lei ah a tang tiin theihmi asi. Cucaah amah sinin bawmhnak ngah ding ahcun a fawi lai lo. Nain NUG nih a tei cang ti a fiang ahcun India bantukin lulh tiin hawikom tha innpa tha ka si tiin a chuah ve te lai. A mah sinin hriamnam bawmhnak ngah khawh nak lam cu 100% ah 0% lawng a um.\n(4) US le UK hna nih hriamnam bawmhnak pekding hi cu NUG nih khua nganpi pi a lak khawh siloah minung thong tampi an thi cang ti hrawng lawngah a cang kho te men. An mah sinin hriamnam bawmhnak ngah khawh nak lam hi 100% ah 2% hrawng lawng a um.\nAhodah abiapimi players an si kun lai? (1) Kan mah le kan mah asi. Ralkap minung le phaisa thazaang a biapi. (2) AA asi. Kan innpa hriamtlai thazaang thawngmi sinin pakhat le pakhat hriamnam/raltuknak kongah ibawmhnak a um kho.\n(3) KIA le Wa an si. An mah sinin raltuk thiamnak lawng siloin hriamnam bawmhnak lak khawh asi kho. NUG he riantuanti cu naingngaizi caah a tha. Nain hriamtlai dothlennak ahcun Chin innpa AA tibantuk he riantuanti khawh hi caansau Chin hriamtlai dothlennak caah a tha deuh kho men. NUG he AA he riantuanti khawh ahcun a tha chinchin ko hnga ta. Credit: Salai Z T Lian\nKhualhring Tlang Lei Ah Ralkap Thap Hnih Bak In An Kal!


Kawlralkap Nih Vanlawng Ralkap Tuanding Ah Mi An Kawlcang Hna Ningzak Ngai Si – Chintanbo\nDecember 28, 2021 admin MYANMAR NEWS 0\nKawl ralhrang hna nih an mah kut tangah vanlawng ralkap ah luhter dingin tanguk awng in luh khawh asi cang tiah thawng thanh in fakttanh na tuah ralhrang tuanding in minung thar an khawmh hna. Nawlngeihnak an lak hlan ahcun ralhrang hna nih hin tilawng ralkap le vanlawng ralkap ah luh nan duh ah cun fimthiam nak lei ah siansang acawng bal mi (High school) akal bal lawng an lak ton hna.\nAtu ah cun tilawng ralkaap le vanlawng ralkap tuan le luh a duh mi an tlawn tuk cang caah tangruk a awng mi tiang in an auh cang hna tiah theih asi. Ahlan ah cun ti le vanlawng ralkap ah cun atlawm bik tanghra akai bal mi lawng kha an um telton hna. Tanghra akai bal lomi tangkua awng hrawng nih cun tanghra kan kaibal ve ko tiah theih pi nak caa adeu tuah an tuah ton. Tanghra awng mi hi cu an duh deuh hna, atu ah cun fimthiam nak a ngei mi hna cu aluh duh mi an um ti lo ti tluk in an tlawm cang caah catang tu an ttun tera nak hi asi. Hlan deuh ah khan cun tangruk minung hi cu ralkap ii hmaikal tu lawng ah lak an si, tiah ralhrang atuan thar i hmunkip ah mi akhawmsuat tu pakaht nih Irrawaddy time ah achim.\nCu hlan ahcun ralkap nih hin tanghra aawng i raltuk nak lei in college adih cang mi lawng ralkap hna nih thawngthanh caah chuah le auh ton asi, atu ah cun ralkapsawh saqwh tuan ding tiang in thawngzamh nak caah an thlah dih cang thiah ralhrang tuan thar pa nih cun achim. Ralhrang hna cu an kut tang ah valuh in rian atuan duh tu an um ti lo caah lam aphun phun kawl in an auh vanlawng ralkap lawng si loin ralkap sawh sawh tuan ding ah tangli tiang akai mi hna nih luh khawh dingin catang anthumh cang. Credit; Irrawaddy time


Salai Ram Tin Thei Cu Faktuk In A Ngaichia, Hi Ti Hin Ca A Rak Tial – Chin 11 News\nSalai Ram Tin Thei Cu Faktuk In A Ngaichia, Hi Ti Hin Ca A Rak Tial\nA luancia nihnih (May 18) zanlei muih hnu ah phone a ka chawnh i bawmh ka herh, thaizing ka vun in leng lai a ka ti. Cu lio ahcun a dam ngaingai ko. Athaizing chunnitlak a ralo, aa manh thanlo caah asi lai tiin ka hei chawn than lem tilo. Zalei ah kan Pastor Rev. Bawi Cin nih; kik nih a tlaih i a damlo caah zantim i sizung ah an kalpinak kong a kan thah i, a dam zau ko lai tiin hnangam in ka hei um ko. Phone a rak ka chawnh zan kha sizung a rak kai cu asi.\nRuahlo tukin atuzing zinglei 4AM ah a kan liamtak timi thawng ka theih cu ka lung a kuai hringhran, lau zong kalau, zei tuah awk ka hngallo. Cu lak ah a poi khun hoimi cu atulio hi ruak huam le ruak thlah ah mitampi itel a ngahlo lio asi. Halkha khuathar ah hringtu anu a nung rih; taamtakmi chungkhar Bawipa nih hnemh hram ko hna seh.\nMino na hawile cu na zuun in caan saupi kan rak tuar lai. Pulrai a dih i Biakinn on than tik ah mino na hawile sinin na bau ruangmang lai mu. Na ruak cung te hmanh ah mitthli thlaknak le, na ruak cungah thlahnak hlaremh hmanh kan sak khawh lailo ruah ko ah lung fah le ngeihchiat a zual. Bawipa taangnem ah daite in vai din chung ai kun mu.


Thawng tha taktak:Austrialia cozah nih kawlram mi’ Caah thil ropui taktak an tuah hnik cang. – Lai Lungrawn Post\nApril 17, 2021 April 17, 2021 admin Hmuhning\nAustralia Cozah nih Myanmar Visa Atlaimi cu an sining zoh in (PR-zungzal um khawhnak nawl) tiang pek a timh cang.Australia cozah nih tulio kawlram buainak ruangah kawlram mi visa in aum mi vialte an visa adih zongah an tlung duhlo ahcun hramhram i kan tlung ter hna lai lo ati.Cucaah Students pawl caah ruah channak nganpi aum ko. Rian tuan in Legal tein Australia ram ah um nak nawl kan ngeih lai ti afiang.\nAustralia ah kawlram mi visa atlaimi hi 3,300 an um i atam deu cu students an si ati. An Visa adih zongah Australia ram ah um nak nawl ka pek hna lai ati caah PR pek atimh mi asi cang ko.\nRam vialte ah um du ahcu visa sok ahau mi asi zei ram poh, nain Australia cozah nih cun visa kong zeihman achim lo. Cucu PR Permanent Residence hi asi ko.\nThawngdang:Zeitindah Rian An Ttuan Lai’Kan nih pawl caah cun ruah Phu ngaingai a si Ko.Aruang cu,CRPH nih,Nation Unity Government Cozah Kan ser cang tiah nihin ah khan thawng an thanh i,duak tiah Ruah ahcun,Kan ilawmtuk ti cawlhloawk a tha lo.Asi ah teh,a tu ,Hriamnam tling he a um i ram mipi a that cuahmah Ko mi,MAH te Phu nih khin mah timen cun an kianh hna hi nan zumh Ko hna maw?Kian naisaihlah.\nIraq President,Sadam Hussein bantuk khan a ralkap tha tthawnnak an hrawh hmasa lo ahcun zeitluk mifiim an si zongah Cozah cu an tlai kho lai lo.A tu an thiim mi pawl nih Kan mah hi Cozah thar cu Kan si tiin va la tuah hna sehca,lulam hngal lo in an rak dumdawi Ko hna lai ti a fiang cia Ko.\nCRPH nih hin Tlangcung Hriamtlai kut in rul Tleih aitimh hi a fiangtuk Ko hih.Chinmi chungin ,Dr.Sa Sa le Dr.Lian Hmung Sakhong zong Rian an khinh ve hna,an khinh mi hna an Rian min zong a pipuam ngaingai Ko.\nSihmanhselaw,Sathahhlan chawlphah men hna an lawh sual lai hi Phan Loawk tha lo si.Kei luklak ruaknak ahcun,Min Aung Hlaing le a nau le pawl hi cawl kho lo in tuah si hmasa hnaselaw,mah hnuah rinh a tlaak mi Cozah ser i mah pawl nih cun ram chung bak in cozahpi cu an dirh lai i an ttuan chih fawn hnga.A tu cu kum 5 chung Cozah an tlaih Lio i Tlangcung mi nih Kan duhnak zeidah a si ti theihpiak a duh theng lo mi nih lutlai sinak tthiam kha khinh an si tik ah hin duhning cun lung a hmui kho ruam loh.\nOnline Zoom meeting luklak in maw rampi Cozah cu an ttuan hnga?Ka ttial cang bang khan,Ngakchia inte aitiam mi men hna an Kan lawhpiak lai i kawiawng le a nau le pinah,China le Russia an nih lawng hna a chuahnak tu ah a caang sual hnga i,Kawi Awng le a nau le an dirhmun a fehchinnak tu hna a sisual hnga maw ti khi keimah pa te nih hin ka hei phang ve hmeteh.Atlam a tlin khawh hi 100%kan duh cio mi cu si Ko hih.Bawipa Kut ah chia Ko hna usih catial tu Tin Duh Thang.


R.I.P : Doctor A Tling Dengmang Mi Nihin Ah A Nunnak A Liam E – Buanchukcho\nHringtu nu le pa cu an tuar tuk hringhran. An fapa nih mual a liam tak hna. An fapa hi Doctor a si dengmi a si i nihin a nunnak a liam. Hringtu anu le apa nih an i zohthlak tukmi an fapa nih mual a liam tak hna caah hringtu anu le apa cu an tuar kho hrim lo. A mah zuunngaih in an tap leng ko. Hi an fapa hi doctor a si deng cangmi a si caah anu le apa nih hin an thinlung a kekkuai chinnak hi a si.\nCun a dang hringtu pa le a fanu zong an nunnak a liam tiah thei a si. An fapa a thi mipa engineering a si. A thi hi graduation a lak hnu ah a si. Fapa pahnih ka ngei hna I an pahnih in mual an kan liam tak tiah hringtu pa nih a chim. Zei ruang ah hi mipa hi a thi ti an langhter lo. Anu le apa caah ruah ah hin zei tluk in dah an tuar lai. An tuar tuk lai. Relchap –\nRalhrang Rallokap Nih Tlaihmi Letpanchaung mi pahnih an umnak theih asi lo. Letpanchaung mi pahnih ralhrang nih an tlaihmi hna cu zarhnih tiang ah an umnak theih asi lo. Letpanchaung mi Salai Tun Tun -29 le Salai Thang Thang kum 23 cu June 16 ah ralhrang nih an tlaih hna i nihin tiang an umnak theih asi rih lo. Salai Tun Tun hi Falam peng Waibula ah tlakrawn rual a tuan i a tupa Salai Thang Thang nih June 16 ah saikel in a va dom,Kalay lei panh in an kir lei ah ralhrang nih an tlaih hna.Tun Tun cu fa pathum nei asi i an tlaih ni ahhin inn lei phone a chawnh ko hna nain an umnak cu tutiang theih asi lo. beulahchungkhar\nPule Ah Ralhrang Mawtaw Bomb Nih A Puah Hnawh, A Thimi An Tam


Kanram A Him Lo, “Ruak” Phumnak Hmanh Ah Nautat Kan Si “CNLD Ah Rak Vote Ko Mu ” Salai Bawi Lian Khum (+Video) – Onlinenungak\nKanram A Him Lo, “Ruak” Phumnak Hmanh Ah Nautat Kan Si “CNLD Ah Rak Vote Ko Mu ” Salai Bawi Lian Khum (+Video)\nChinland Agriculture Products Company dirhtu Salai Bawi Lian Khum nih “CNLD Ah Rak Vote ko mu” timi hlaphuah tu le a satu laksawng a pek ding a tarlangh i laksawng a peknak ding a ruang cu a hlabia a duh tuk ruangah le a satu thiam a ti tuk ruangah a si . Cun kan lairam a him lo nak le nautat mi kan sinak kong cu a chim i Chin mipi vialte cu CNLD ah vote pe dingin a sawm.\n“CNLD Ah Rak Vote ko mu” timi hla cu Pu Van Lal Siam phuahmi a si i H.Lal Nun Mawi nih a sak. 3Amen Band nih music an tum i Salai Pa Thawng nih video a lakmi a si. CNLD mino le hlasa tu nih lem an cang i CNLD mipi nih duhbik miile uar bikmi hla pakhat a si.\nLaksawng a pek nak le lairam a him a ti lo a tinak ah Salai Bawi Lian Khum nih “CNLD ah rak vote ko mu timi hla ka vun ngaih tikah ka lung a hno tuk. Hi hla phuahtu nih hin kan Chinram dirhmun fiangtuk in a hailangh khawh, a satu zong a thiam rumro. A hla hi ngaih tam poh ah Chin ram dawtnak le siaherh nak a zual chinchin.\nHi hla chung in ka duh khumi te cu Miphun dang nih kan ram miphun kan philh ding nakcun Kan lei hi kan dang ah bet seh tin an au maw!!! Na au ve ngam lai lo maw Chin pasal raltha timi hi a si. A bia a duhnak nak hi a thuk taktak, ruah ahhin pasal ttha bak a si.\nKan Chinram a dam lo, ramri a him ti lo, biaknak le Chinmi pu pa loram a him ti lo, kan thih tik i kan i phumnak ding hmanh ah nautat kan tong cang, ramri zong ah nehsawh kan tong. Hi bantuk harsat nak le beidong nak, ruahchan nak le a tlau cuahmah mi kan covo lak tthan dingah CNLD rak vote ko mu.\nHla phuahtu Pu Van Lal Siam le hlasatu H.Lalnunmawi sinah kai lomhnak Ks 50,000 veve ka pek hna lai ” tiah a ti


Pentecostal zumhnak le cawnpiaknak nihcun Thiang Thlarau rianttuannak le cawlcanghnak hi a cohlan. – Hakha Cherry\nPentecostalism: trinitarian pentecostal & oneness pentecostal.Pentecostal zumhnak le cawnpiaknak nihcun Thiang Thlarau rianttuannak le cawlcanghnak hi a cohlan. Thiang Thlarau tipilnak silole tinconak hi “pentecostal tlaihtleng” biapi ngaimi si. Cheukhat nih Thiang Thlarau tinconak cu holh dang silole vanholh holh khawhnak hna tbk hi tehte le hmelchunhnak in an hman. Cun, cheukhat nih zumhnak ruangah nunning silole nunnak thlennak hi Thiang Thlarau tipilnak ah tehte in an hman ve. Thiang Thlarau laksawng, laamnak, kutbenghnak, kutthlirnak, ttulhnak, vanholhnak, damternak, amennak, halejluiahnak, hosananak tbk hna hi “pentecostal” ahcun hmualngei tukmi an si.\nPentecostal kong hi tuanbia mit in kan chim si cun, phun hnih in tthen khawh si. Voikhatnak pentecost cu lamkaltu zultu hna chan Jerusalem ah a rak cang. Lamkaltu chan a dih hnuin, vawlei ah “pentecost” hi chan le kum tampi chung a dai. Nain, kum zabu 19 donghlei le zabu 20 thawkka ah “chanthar pentecost” cu a rak cang.\nCucu tuni kristian zumhnak ah thlennak silole tharchuahnak tampi umtertu zong si. Tuni ahcun pentecostal kristian zumtu zong million tampi an si ve cang. Thiang Thlarau cawlcanghnak in pumpak in Pathian hmuhton, pehtlaih le hawikomh hi pentecostal zumhnak ah biapi ngaingai.\nPentecostal kristian hi phun hnih in an um: trinitarian pentecostal le oneness pentecostal tiah. Thiang Thlarau tinconak/tipilnak cu biapi in an chiah veve. Cun, vanholh le laksawng tbk zong an zumh veve. Nain, dannak nganpi an ngei. An i-dannak le ralkahnak cu tihin van langhter khawh si:\nTrinitarian pentecostal nihcun:1. Pakhat Pathian cu thumkomh in a zumh.2.Thumkomh min in tipilternak a tuah.3. Jesuh cu Khamhtu in cohlan hi khamhnak caah a zumh.\nOneness pentecostal nihcun:1.Pakhat Pathian cu Jesuh Khrih in a zumh.2. Jesuh min in tipilternak a tuah.3.Jesuh zumhnak, Jesuh min tipilnak le Thiang Thlarau tinconak cu khamhnak ah herhmi in a zumh.\nBultan ngai in “pentecostalism” kong ka van langhter. Kohhran min cu mah duhmi paoh sak le bunh khawhmi si, a biapimi cu kohhran muru nih “a zumhmi le tuahmi kha si”. Phun dang cun kohhran nih biatak le biadik in a zumhmi, cawnpiakmi le dirpimi chungril kha, thlarau khamhnak caah laireltu le tlangkawmtu si. Kohhran pakhat silole cawnpiaktu pakhat kong tbk chim, ceih le ttial tikah; a biapi cemmi cu “a zumhnak le cawnpiaknak muru le tlaihtleng” hi si.\nNote: Lairam ah oneness pentecostal cu UPC min in kum 1965 in ai thawk ve (Van Nun Lian ttialmi “UPC Zumhnak & Cawnpiaknak” cauk ah rel khawh si.Credit-Chin UPC Denmark


RIP. TEDIM RALKAP KAHTHAH MI FELIX THANG MUAN LIAN RUAK AN VUI – The Chinlung Post\nRalhrang kawlralkap hna nih Nizan tihni ah an kahthahmi Chin tlangvalno Felix Thang Muan Lian cu tuchun ah a ruak an vui cang. Felix Thang Muan Lian cu April ni 27 zaan ah khan Tedim Datsi dawr hngah dingin Motorcycle he a kal. Cu a kalnak ahcun ralhrang kawlralkap hna nih meithal in an kah caah a nunnak a liam.\nTuchun ah Chin tlangval Felix Thang Muan Lian ruak cu Tedim khuapi tein an tthutpi hnu ah zanlei ah khan a ruak an vui cang tiah thanhnak an tuah. Tutan ah a nunnak a liammi kan CHin Tlangval Felix Thang Muan Lian hi Kalay University ah History Major kumkhatnak a cawng liomi a si. Taantak mi chungkhar hna caah thlacamnak in bawmcio hna usih. Credit: Zalen\nThawngpang Dang: Ramchung zongah kawlram caan karlak cozah National Unity Government nih rian an ttuan khawh cang. Atu hi a voihnihnak a si cang. National Unity Government nih a voihnihnak bawmhchanhnak an tuah cang tiah thanhnak an si. Hi bawmhchanhnak an tuahmi cu Nizan ah khan pekchanhnak an tuah i, An pekmi hna hi Karen ralzam hna an si.


Hakha Ah Pi Mang Tin Ci Te Inn A Kaang; Putar A Zengmi An Chanh Manh – THE CHINLAND POST\nHakha Ah Pi Mang Tin Ci Te Inn A Kaang; Putar A Zengmi An Chanh Manh\nCity Hunter| 2018 April 2| Hakha, Dawrthar sang, Shalom Guest House pawng ah a ummi Pi Mang Tin Ci te inn cu April 2, chun suimilam 2:00 tluk ah a kaang. Inn a kangh lio ah innchung ah putar a zengmi Pu Len Kham cu mei nih a hliam manh hlan ah an chuah manh tiah kan theih.\nPi Mang Tin Ci te inn hi tlakrawh (taih-inn) dothnih a si, a ningpi in anmah chungkhar an um dih. Inn hi zeitindah a kangh ning a si timi fiangte in hngalh a si lo. Inn cu inncung dot (dothnihnak) in kaang hram aa thawk. Inn a kangh lio ahhin inncung ah an pa Pu Len Kham kum 60 renglo a si cangmi a um. Amah hi lam a kal kho ti lomi a zengmi a si. Putar cu innpa chakthlang nih innleng ah an chuah manh. Inn cu innchunglei cu a kaang pah dih ngawt. Meiphelh zung nih inn a kaangmi a ziamh dih hlan ah an phelh khawh than.\nInn ngeitu Pi Mang Tin Ci nih, “Nihin cu kanmah kan um ko. Chuncaw kan eikar ah inn a kaang tiah a kan chimh. Ahote inn dah a si hnga ti kan rak tlik hnawh ahcun kanmah inn a si. Innleng ah mei alh a chuak rih lo, a chunglei in a khu dih. Hi lio ah inncung ah ka pa cu amah te lawng a um. Vanchiat lei vanthat ah ka pa cu himte in kan chuah manh. Ka pa hi a zennak kum 18 renglo a si cang. Ka khuaruahhar a tuk, zeitindah a kangh khawhning a si hnga timi cu ka ruah tikah ka thluak nih a phan kho bak lo” tiah The Chinland Post ah a chim.\nInn hi zeitindah a kangh ning a si timi cu fiang in hngalh khawh a si lo. Asinain electric mei sawtnak in a si lai ti hi innpa chakthlang hna le cozah lei upa cheukhat nih an ruahdamhning cu a si. Inn a kaangmi cu suimilam 2:50 ah tlamtlingte in an phelh/ an hmih khawh dih. Hi inn kangh ruang ah aa hliammi le mei nih a hliammi hna an um lo tiah kan theih.\nPi Mang Tin Ci te innchungkhar hi an naule le an tule he an zapi minung 10 tluk khua a sami an si. Pi Mang Tin Ci a pasal cu cozah zung ah rian a tuanmi Pu Ling Naing a si. An umnak inn hi Hakha, Dawrthar sang, Zion biaknak kalnak lam zong a si i Tita lam zong a simi thlang ah a um. Bogyoke lampi cung ah a ummi Shalom Guest House pawng te ah a ummi a si.\n“Hi inn a kangh ruang ah pawngkam inn zeihmanh a hnorsuang in a kangh manh lo. Meiphelh motor a ra colh i an hmih khawh colh. An inn hi tlakrawh inn a si ruang ah fawite in a kaang colh kho lo. Thinginn siseh law a ziam dih colh lai innpa ca zong ah tih a rak nung tuk hnga.” tiah sang upa pakhat nih The Chinland Post ah a chim.\nPi Mang Tin Ci te inn cu innchunglei le hreh, vampang tibantuk cu a kaang dih. Thil hi chuah manh lo in a kaangmi a tam. Inn pawng ah an chiahmi thing zong a kaangh chih tiah kan theih.\nHakha ah Pu Khar Nawn inn cu March 25 (Sunday) chun suimilam 2:40 hrawng ah a kaang. A inn ningpi in a ziamh dih manh hlan ah mei an phelh khawh than tiah kan theih.\nPu Khar Nawn inn hi Hakha, Pyidawtha sang, Bogyoke lampi cung- Lunghleiva kam te ah a ummi Hakha lamtonnak (laansone) chak te ah a um. Inn hi dawrkhaan telh chih in dotli a si. Inn a kanghnak hi a dothnihnak in aa thawk.\nInn dothnihnak ah a ummi hi cycle a remhmi Kaung Kyaw te chungkhar an si. Inn dothnihnak a ummi U Kaung Kyaw te coka rawlchuannak pawng-oo in kangh hram aa thawk. Zeitindah a kanghning a si ti cu fiangte in hngalh le fehter khawh rih a si lo. Asinain Pawng-oo rawlchuannak i mei a sawtmi in a kaang timi tu cu hngalh a si. Mei kangh hram aa thawk ahhin anmah Kaung Kyaw te chungkhar innchung ah an um lo. An innchung mei a hut dih hnu le mei aa erh dih hnu lawng ah an theih. Cu cangka cun innpa chakthlang le lam aa chokmi nih baltin in ti an than chommi in an toih. Cu tlawmpal ah Hakah meithat zung in meithat motor pahnih an ra i inn cu a tlaih dih hlan le a kangh dih taktak hlan ah an hmih khawh than. Hi mei kangh ruang ah aa hliammi le a thimi cu an um lo.\nPrevious Triennial Meeting An Lim; CACC General Secretary Rev. Dr. Lal Uk Cu Rev. Dr. Za That Nih A Chan Cang\nNext Pu Stephen Ni Kio Cu CACC Triennial Meeting Ah Award An Pek


Zualko : Kawlram Hlasakthiam Mee Mee Khe Nih A Fa Le Cu Ngaktah In A Chiah Hna E – Onlinenungak\nZualko : Kawlram Hlasakthiam Mee Mee Khe Nih A Fa Le Cu Ngaktah In A Chiah Hna E\nHlasakthiam Mee Mee Khe cu October 16,Australia nazi 9:31pm ah a zawtnak a zual tuk caah a nunnak a liam tiah fiang tein thawng an thanh i a hlasakpi hawile pawl le a chungkhar hna nih tuarkhawh nak an neih khawh nak hnga thlacam zong an rak cah chih rih.\nMee Mee Khe a thih nak kong cu a pasal thing Htoo El Lynn nih thawngpang a thanh hmasa cem nain, mipi thenkhat nih ai dawh loh tiah an comment ruangah a delete than i, hlasakthiam Ni Tar zong nih um nuam loin a thlahmi cu a hlonh than ve. Asinain, Mee Mee he hla tampi a raksa ti cang mi le Mee Mee Khe hlasakmi tampi a rak phuah cang tu Hlasakthiam Sangpi nih cun Mee Mee Khe a thih nak kong cu mipi sin ah fiangtein thawngthanh nak a tuah.\nAustralia ah chungkhar tling in a um mi Mee Mee Khe cu kum tampi chung cancer zawtnak a tuar.cang i, a zumhnak thawngin a damtha ngai cang konain, tukum Febuary thla Myanmar in Australia a panh than hnu in a zualhma tuk than i, cancer sizung ah luhpi le zohkhenh a rak si.cuticun Cancer zawtnak nih cun a taksa cung ah fahnak a pek tuk i a ruhtiang in a lang cang a mah hi nutling bak a si i a tuah cun a zawtnak a tuar kho ve ti loh.\nCuti cun,October 16 ah a umnak Australia ram nazi 9:31pm ah a nunnak a liam. Australia i a pasal he hin fale pahnih le Htoo El Lynn he fa pakhat an neihmi cu a kaltak hna.


Breaking News: Hakha Ah Inn Pahnih Le Dawr Pali A Kangh Pin Ah Minung Pahnih An Tlau – THE CHINLAND POST\nBreaking News: Hakha Ah Inn Pahnih Le Dawr Pali A Kangh Pin Ah Minung Pahnih An Tlau\nCity Hunter| 2018 May 31| May 31 zan, zinglei suimilam 2:00 hrawng, Hakha lamtonnak (laansone), Dawrthar sang ah inn pahnih le dawr pali a kaang i an ciam dih. Cu pin ah minung pahnih an umnak hngalh loin an tlau. Mei nih a kaang chih hna a si sual hnga maw tiah khuami le chungkhar lungrethei vansang in an um tiah theih a si.\nVan Siang Mang pa nih, “Kei hi Khuahlun ka riak, inn a kangh tiah thawng a kan thanh i ka lau tuk i ka rak kai zokzok. Inn ahhin kan pi he hin minung pahnih lawng an um. Na pi (Ni Ceu Nu) hi aho nih khuazei ah a um timi an hngal lo i kan lungre a thei tuk. Mei nih a kangh i maw a si hnga” tiah The Chinland Post ah a chim.\nInn a kaanghnak hi Hakha Dawrthar sang, lamtonnak hmun, Bogyoke lampi cung ah a si. Inn a kaangmi cu Wai Han Nu te inn (Pale Store), Van Siang Mang Pa inn le dawrkhaan te lawng sakmi inn an si. Inn a kaangmi chung ahhin dawrkhan pali aa tel. Van Siang Mang pa inn le Wai Han nu te inn cu a ciam dih ti tluk a si. Pu Ni Cung inn (Lairam Canphio Dawr) zong vampang vialte mei nih a hrem, a kangh ve nain khuami le meithat motor nih an hmih manh than. Pu Sang Cung inn zong a hrem pah nain meithat motor nih an ven i an phelh manh than.\nVan Siang Mang pi- Pi Ni Ceu nu le Wai Han Nu hi atu thawngpang kan tial tiang ahhin khua zei ah an um an hngal rih hna lo. Aho hngalh lo in hmundang ah maw an zaam? Mei nih a kangh chih hna hnga? timi fiangte in hngalh khawh an si rih lo. Pale store dawr ngeitu Sui Sui zong sii-inn ah an kalpi tiah theih a si.\n“Wai Han Nu hi cu mei akangh ka ah innchung ah an hmuh nain innchung lei ah a lut than. Cu hnu cun an mui an hmu ti lo, khuazei a um zong an hngal kho ti lo. Cu bantuk in Pi Ni Ceu nu zong hi a chungkhar nih siseh, khuami le sangmi zong nih a umnak hngalh a si lo. Mei nih a kangh chih theu hna lai ti ruah an si. Cun Pale store dawr ngeitu Sui Sui kha sii-inn ah an kalpi. Midang cu aa hliamkhuaimi an um le um lo fiang in kan hngalhmi hna an um rih lo. Thlacamnak in bawm cio hna usih” tiah Hakha khuanu khuapa in Pu Ral Kham nih The Chinland Post ah a chim.\n“Innkanghnak ah a ummi Pi Ni Ceu Nu le Wai Han nu hi inn i a ummi an si ko caah an umnak hngalh a si lomi hi mei nih a kangh chih hna i a si kho men. Cuti lo ahcun minung pakhat khat tal nih an mui an hmuh hna nain an umnak an hngalh ko hna hnga” tiah min langhter a duh lomi sang upa pakhat nih The Chinland Post ah a chim.\nMei hi a kangh ka in meithat motor an ra ko nain a kanghning a fah tuk caah an hmit kho zokzok lo. Meithat motor a rami hi 8 hrawng an si. Hakha penguk zung lutlai siseh, Chin ramkulh hluttaw zung upa, Chin ramkulh minister le Chin cozah upa hna zong mei kanghnak hmun ah an rak chuak colh ve.\nMei hi khuazei in dah a kangh le zeitindah a kangh ning a si timi fiangte in hngalh khawh rih a si lo. Khuami le sang upa chimning ahcun Van Siang Mang pa te inn in mei kangh hi i thawk sehlaw a dawh. Asinain, cu zong cu biafiang a si rih lo.\nAtu thawngpang kan tial suimilam 5:00am tiang ahhin mei hi mit dihlak in an phelh kho rih lo. Meici le meitil pawl an dai taktak rih lo nain a kaang thluahmahmi tu cu an phelh khawh cang.\nPrevious Thantlang Kutzungthiam License Tuahpiakmi Minung Pakhat Nih Ks. 25,000 Hrawng An Dih Lai\nNext Hakha Innkangh Ruang Ah Minung Pathum An Thi; Thaizing Ah An Ruak Vui An Si Te Lai


An Rihnak 6.6 In A zawr Ah Cun Company Nih Dollar 14 A Pek A Tha Kho Taktak – Onlinenungak\nAn Rihnak 6.6 In A zawr Ah Cun Company Nih Dollar 14 A Pek A Tha Kho Taktak\nChina ram ShaanXi khua i company pakhat ni an company i rianttuan pawl cu chunni tlak ten tthutbu i rianttuan pengmi an si caah nikhat hnu nikhat an thau chin lengmang i dan thar an chuah.\nCompany CEO Wang nih a rianttuan tu pawl cu an rih nak a tlawmbik bik 6.6 tiang an tlak khawh a si ahcun dollar 14 a pek tawn hna ding a chimh hna. “Kan company rianttuan pawl dam nak le an tthawnnak ding ca i ka tuahmi a si .chun nitlak in company chungah to buin rian kan ttuan peng i hmailei ahcun kan taksa ngandam nak caah a ttha lai lo ti ka phan caah a si tiah a ti.\nCompany CEO ni “Hi phungthar ka tuahnak hi tucun thla khat a rau ve cang. rianttuan tu pakhat nih a rihnak 44PG in a tlak niamter ruangah dollar 290 zat a ngah cang. Hmai lei can zongah an damcah khawhnak ding hrangah an i zuam chin chin ding caah ka duh ngai” a ti.


Caankarlak Thimnak Kanpetlet Ah CPP Nih CNDP Le NLD Party A Zuamcawh Hna Lai – THE CHINLAND POST\nCaankarlak Thimnak Kanpetlet Ah CPP Nih CNDP Le NLD Party A Zuamcawh Hna Lai\nChin party pahnih in thimnak aa cuhtu ding palai pahnih\nCity Hunter| 2018 July 9| Aralaimi November 3 ah tuahdingmi Chin ramkulh Kanpetlet peng ah CPP nih CNDP le NLD party a zuamcawh hna lai tiah Chin ramkulh thimnak commission zung in The Chinland Post nih thawng kan theih.\nHi kong he pehtlai in Chin ramkulh thimnak commission zung in lutlai U Lin Kyaw nih, “July 9 chun hnu ahkhan aralaimi caankarlak thimnak ah aa cuhtu ding NLD party in minung pahnih le CPP party in minung pakhat min cazin a phan. Cu hna cu; Matupi ramkulh hluttaw caah NLD party in U Aung Thang, Kanpetlet Pyithu hluttaw caah NLD party in U Hngunt Win le CPP party in U Mana Shin an si. Party dang le palai dang cazin cu July 9 tiang kan sin a phan rih lo. Peng le pengkomh ahcun min cazin an pek khawh men ko cang” tiah The Chinland Post ah a chim.\nCNDP in Salai Ceu Bik Thawng nih, “Party pathum funtomnak avoi 5nak meeting ah a tlangpi in hnatlaknak kan rak ngeihcia cangmi cu; Matupi ah CLD, Kanpetlet ah CNDP, Tamu ah CPP i cuh ding ti a si. Cucaah, kannih CNDP nih cu hnatlaknak cu fekte i tlaih le zulh kan duh caah aralaimi thimnak ah Tamu le Matupi ah thimnak kan i cuh lai lo. Kanpetlet peng lawng ah kan i cuh lai. Kanpetlet peng in aa cuhtu ding palai cu Salai Kee Thang Lon a si. July 9 ah commission ah min cazin zong pek a si cang. Amah belte, Tamu peng ah CLD cuh an i tim i CPP zong nih Kanpetlet peng ah thimnak cuh an i tim ve ti kan theih i kan lung cu a nuam lo ngai” tiah The Chinland Post ah a chim.\nKanpetlet peng ah NLD le CNDP lawng si lo in CPP zong an i cuh lai. Chin party a si veve mi CNDP kha CPP nih thutdan kianh duh lo in NLD party he a zuamcawh te lai. Matupi peng ahcun NLD le CLD party pahnih lawng an i zuamcawh lai. CNDP le CPP nih CLD kha thutdan an kianh hna tiah kan theih.\nCLD party haotu Pu Ngai Sak nih, “A ralaimi caankarlak thimnak ah Kanpetlet peng cu kan i cuh lai lo, CNDP kan kianh hna. Matupi (ramkulh hluttaw) thimfung hmunhma lawng ah kan i cuh lai. Kanmah party in aa cuhtu ding cu Salai Aung Lian a si” tiah The Chinland Post ah a chim.\nTutan caankarlak thimnak ah USDP (cianh-khaing-zi) party nih Chinram ah thimnak cuh an i timh lonak kong fiangte in an chimphuan cang caah an i cuh lai lo tiah kan theih.\nENDP (Ethnic National Development Party) party in lutlai Pu Van Cin nih, “Aralaimi caankarlak thimnak ah kannih ENDP party cu thimnak luh kan i tim lo, kan i cuh lai lo” tiah The Chinland Post ah a chim.\nZomi Congress for Democracy (ZCD) party haotu MP Pu Cin Sian Thang nih, “Tamu peng ah thimnak luh kan duh ko nain aa cuhding palai kan ngei rih hna lo. Kaa cuh lai a kan tu zong khual a tlawng i atu tiang a rak tlun rih lo caah kan i cuh kho men lai lo. Party nih cuh le cuh lo ding biakhiahnak kan tuah kho rih lo. Asinain Chinram tu ahcun cuh kan i tim hrimhrim lo” tiah The Chinland Post ah a chim.\n“Tamu hi a tlangpi in Tamu ah CPP cuhding kan ti ko nain MP a rak thimi kha Thado a si. Thado phun pawl nih aralaimi caankarlak thimnak ah anmah Thado mi U Chit Maung kha naa cuh lai tiah an forhfial. Atu hi cawlcanghnak zong an ngei cang. U Chit Maung nih CLD party in kaa cuh lo ahcun pumpak (Independent) in kaa cuh lai a kan ti. Amah U Chit Maung nih commission ah cazin a pek cang le pek rih lo ka hngal lo” tiah CLD haotu Pu Ngai Sak nih kan hnuzarh ahkhan The Chinland Post ah a chim.\nNovember 3 thimnak ah Chin party an i fonh khawh rih lonak a ruang bik cu 2018 May thla tiang ah party register a tuah ciami lawng thimnak luh khawh a si lai timi zulhphung ruang ah a si. Tamu ah CPP i cuh ding an timi kha CLD nih cuh chih an i timh caah CPP nih Kanpetlet ah cuh chih an i timh ve nak hi a si tiah kan theih. Hi kong he pehtlai in CPP party upa hna cu The Chinalnd Post nih phone kan chawnh ko hna nain aho hmanh phon an tlaih lo caah kan pehtlaih kho hna lo.\n“Caankarlaknak thimnak caah Kanpetlet peng Pyithu hluttaw le Matupi peng ramkulh hluttaw No.1 mee cazin cu July 9 in 22 tiang kan tar cang. Aa palhmi a um kho, a baumi a um kho. Cazin kan tarmi ning in mee pe khotu cu Kanpetlet peng Pyithu hluttaw mee hmunhma ah milu 12,500, Matupi peng ramkulh hluttaw mee hmunhma ah milu 17,500 an si” tiah Chin ramkulh Thimnak Commission lutlai U Lin Kyaw nih The Chinland Post ah a chim.\nThimnak aa cuhtu ding palai min cazin pek caan hi July 2 in 11 tiang lawng onh a si. Hi chung ah aa cuhtu ding palai cazin aa fiang dih te lai. Min cazin pekmi zuhlaak (hrawh) than duh ahcun July 13 ah a hnu bik laak le hrawh than ding a si lai. Thimnak aa cuhtu ding palai min cazin pekmi cu July 16-22 tiang commission nih chekhlat an tuah lai.\nChin ramkulh ah MP thutdan 39 a um. Hi chung in 2015 kum thimnak tuah lio ah party kip in MP thutdan an hmuhzat cu; NLD nih MP thutdan 28, ZCD nih MP thutdan 6 le USDP nih MP thutdan 5 an hmuh.\nPrevious Miss Tourism World Wide Ah Aa Zuammi Liomi Mai Rebecca Aung\nNext Kum Hnih Chung Rih Tidil Ah Ngaci 150,000 An Thlah Cang